
ARGUMENT 


Cursul de Dentologie academică este una dintre componentele principale ale proiectului de 
consolidare a integrității academice în cadrul Universităţii din Bucuresti, finanțat prin intermediul 
Fondului de Dezvoltare Institutionalä pus la dispoziția universităţilor de către Ministerul Educaţiei 
Naţionale. 

Cursul se adresează studenţilor Universităţii din Bucureşti din anul I de masterat si de 
doctorat. Cursul totalizează 14 ore fizice şi 3 credite ECTS, suplimentare în raport cu cele 30 de 
credite semestriale obligatorii din planul de învățământ. Condiţiile de absolvire sunt frecvență de 
minimum 50% şi înaintarea unui referat final, de circa 6000-10000 de semne, axat pe un studiu de 
caz în domeniul deontologiei academice. Forma de evaluare este Verificare şi se notează cu 
calificativele ADMIS / RESPINS. 

Absolvirea cursului de Deontologie academică reprezintă o condiție de înscriere la 
examenul de finalizare a ciclului masteral, respectiv doctoral in Universitatea din Bucuresti. 

Au contribuit la realizarea prezentului curriculum-cadru membrii echipei de implementare 
a proiectului menţionaţi în pagina de titlu. Redactarea diverselor secțiuni s-a făcut de către cadrele 
didactice nominalizate. 

Prezentul curriculum-cadru cuprinde un set de recomandări pentru titularii de curs, care pot 
fi adaptate, potrivit Fișei disciplinei, la nivelul conţinuturilor, în raport cu specificul academic al 
cursanților cărora li se adresează. 


Obiectivele cursului sunt comune tuturor domeniilor / specializărilor. 


I. OBIECTIVE 


Obiectiv general: formarea de comportamente şi atitudini adecvate din punct de vedere 
deontologic în munca intelectuală a studenților din Universitatea din Bucuresti. 
Obiective specifice / operaţionale: 
e Deprinderea noţiunilor de bază ale deontologiei academice; 
o să cunoască noţiunile de bază ale deontologiei academice. 

e Cunoaşterea normelor explicite (texte cu valoare normativă) sau implicite (cutume, 
practici) care reglementează conduita academică a muncii intelectuale a studenţilor în 
activităţile desfăşurate în cadrul programelor de studii ale UB; 

o sá explice diferențele dintre normele explicite şi normele implicite care 
reglementează munca intelectuală a studenţilor. 

e Înțelegerea acestora (raţiunea lor, specificitatea în raport cu normele altor instituţii 
similare, corelarea lor cu alte norme deontologice etc.); 

o sá argumenteze rațiunea normelor deontologice ale UB şi să compare aceste norme 
cu normele altor instituții. 

e Asimilarea acestora (raportarea lor nemijlocită la activitatea academică desfăşurată de 
către fiecare dintre cursanţi în cadrul programelor de studii ale UB); 

o sá raporteze aceste norme la standardele disciplinare specifice. 

e  Asumarea acestora în activitatea academică a cursanților; 

o să îşi dezvolte o cultură a responsabilitatii în munca intelectuală din UB. 

e Aplicarea cunoştinţelor dobândite în raport cu specializările și nivelurile de studii ale 
cursanților; 

o sá aplice cunoştinţele dobândite în activităţile intelectuale specifice programului de 
studii urmat. 

e Internalizarea bunelor practici de conduită intelectuală; 

o sá manifeste solidaritate, reactivitate si suport pentru consolidarea integrității 


academice în UB. 


II. TEMATICĂ 


1. FUNDAMENTE ALE ETICII ACADEMICE 


Conf. Dr. Emanuel Socaciu 


Etica academică este un domeniu aflat la intersecția dintre etica cercetării, managementul eticii 
în organizații (din zona academică) și deontologia profesională a cercetătorului sau profesorului. 

Deşi preocupările care pot fi circumscrise acestei zone sunt departe de a constitui o 
evoluţie recentă (există încă din zorii modernității dezbateri etice despre datoriile corelative ale 
profesorilor şi studenţilor, sau despre teme ca admisibilitatea morală a folosirii cadavrelor pentru 
dezvoltarea cunoaşterii medicale), domeniul a cunoscut o autonomizare semnificativă în ultimii 
20-25 de ani, ca urmare în special a nevoii de a răspunde în mod articulat teoretic unor cerințe 
venite dinspre organismele de finanțare ale cercetării şi educaţiei, precum şi dinspre opinia 
publică. Astfel, au apărut ori s-au consolidat reviste dedicate (cea mai cunoscută este probabil 


"Journal of Academic Ethics”, editată la Springer) şi s-au publicat mai multe cărți sau compendii. 


1. Etica profesională 

„Societatea si membrii fiecărei profesii încheie un contract social nescris, prin care 
membrii profesiei cad de acord să renunțe la unele interese înguste, să promoveze idealurile 
seviciului public şi să adere la standarde înalte ale activităţii, în timp ce societatea permite 
profesiei o autonomie substanțială de a se auto-reglementa. Etica unei profesii descrie datoriile 
specifice asumate de membrii ei prin contractul social” (Hamilton, 2002, p.3) 

Putem înlocui metafora contractului social cu ideea mai simplă că există așteptări 
reciproce între o comunitate profesională și societate în sensul mai larg. În cazul comunității 
academice, dezvoltarea şi internalizarea unor standarde etice reprezintă o parte esenţială a 
răspunsului la așteptările sociale (unele mai curând difuze, altele formulate explicit în obligații 


legale sau în cerințe ale diferitelor parti interesate — stakeholders — în educaţie şi cercetare). 


Temă de discuţie: care sunt aşteptările societății româneşti de la mediul academic azi? Corelativ, 


care sunt aşteptările noastre de la societate? 


2. Etica cercetärii stiintifice 

Etica cercetärii stiintifice discutä problemele etice care apar in toate fazele unei cercetäri, 
de la alegerea temei si a metodelor, la desfäsurarea ei propriu-zisä si apoi la publicarea si 
valorificarea rezultatelor. Mai ales atunci cänd cercetarea implicä fiinte vii ca subiecti, problemele 
de naturä moralä pot fi extrem de complexe. Din acest motiv, existä o preponderentä a studiilor 
care discută cu precădere aspecte care tin de ştiinţele viului. 

Termenul are însă o dublă utilizare. Uneori este folosit pentru a desemna o zonă a reflectiei 
teoretice, în care sunt discutate dileme morale ce pot apărea în activitatea de cercetare, sau sunt 
formulate si analizate propuneri normative de abordare a acestor dileme. Alteori, sintagma trimite 
mai curând la o realitate instituţională, configurată de mecanismele care asigură evaluarea şi 
avizarea etică a proiectelor de cercetare, dezvoltarea unor standarde şi reglementări şi 
monitorizarea respectării lor (comisii de etică a cercetării, consilii naționale de etică, cerințe de 


natură etică ale revistelor de specialitate etc). 


Temă de discuţie: care considerați că sunt dilemele etice dificile specifice domeniului 
dumneavoastră de cercetare? Aţi fost vreodată în situația de a solicita un aviz etic pentru un 


proiect de cercetare? Cum aţi descrie experiența? 


3. Managementul eticii în organizații 

„Managementul eticii e ansamblul activităţilor şi măsurilor care urmăresc organizarea 
instituțională a eticii pentru crearea unor organizaţii integre. A nu se confunda managementul etic 
cu "etica managementului" (...) El trebuie de asemenea distins de "etica organizaţională" în sens 
larg, adică de tradiționala analiză a problemelor etice din organizaţii pentru a oferi clarificări 
normative şi o orientare morală, utilizând pentru aceasta diferite teorii etice şi instrumente de 
analiză furnizate de filosofia morală” (Mureşan 2009, p.39) 

Printre elementele unui sistem de management al eticii la nivelul unei organizaţii (numit 
uneori si „infrastructura etică” a organizaţiei) se numără codurile şi comisiile de etică, birourile de 
etică si conformitate, auditul etic, trainingurile si auto-trainingurile de etică, ombudsmanul, hotline- 
ul etic etc. Problemele discutate în literatură se referă în special la arhitectonica şi optimizarea 


acestor sisteme (spre exemplu, în funcție de dimensiunea, specificul şi complexitatea organizației). 


Temă de discuţie: în structura organizaţională a Universităţii din Bucureşti se regăsesc multe 
dintre aceste elemente. Ati interactionat cu ele? Unde credeți că ar trebui îmbunătățit Codul de 


etică al UB? 

4. „Etică si integritate academică” 

Desi în limbajul curent folosim adesea aceeaşi sintagmă, ar fi poate util să distingem între 
două sensuri diferite, deşi corelate. Pe de o parte, ne-am putea referi la „etica academică” (academic 
ethics), pe de altă parte la „etică în mediul academic” (ethics in academia — distincții similare se 
aplică şi în alte zone ale eticii aplicate, spre exemplu „etica afacerilor” şi „etică în afaceri”). Primul 
sens trimite la un domeniu de cercetare teoretică și empirică, adesea interdisciplinar, pe când al 
doilea vizează mai curând o mişcare intelectuală şi socială care promovează etica în organizațiile 
academice. Desigur, în practică, adesea cercetătorii care studiază cu instrumente ştiinţifice etica 
academică sunt şi persoane implicate activ în promovarea ei şi în sensibilizarea societății si a 
decidentilor de la diferite niveluri (prin cursuri si traininguri, intervenţii publice, consultanță etc). 
Păstrând în minte distincţia, să notăm totuși că acest curs isi propune să răspundă, pe cât posibil, 
ambelor sensuri ale sintagmei. 

O altă confuzie posibilă este generată de utilizarea neunitară a termenilor „etică” şi 
„integritate” academică. Uneori ei sunt folosiți intersanjabil, ca referind la acelaşi lucru (chiar in 
documente oficiale). Alteori, apare sintagma „etică şi integritate” academică, sugerând enumerarea 
sau conjunctia unor elemente total diferite. Riguros vorbind, ambele utilizări sunt incorecte. 
Integritatea este o virtute a unei persoane sau a unei organizații si, ca atare, parte a obiectului de 
studiu al eticii teoretice. Nu este însă singura virtute: generozitatea, curajul, cumpătarea (sau, în 
cazul organizațiilor, claritatea organizațională, responsabilitatea etc. — ambele liste pot continua) pot 
fi la fel de importante. Totuși, putem folosi conjunctia dacă avem grijă să specificăm nivelurile 
diferite la care ne referim. Spre exemplu, într-un apel recent la proiecte lansat de Comisia Europeană 
pe tema „eticii şi integrității în cercetare”, era precizat destul de clar faptul că „integritatea” se referă 
la internalizarea normelor etice de către cercetătorii individuali şi la asumarea lor de către 


organizațiile academice. 


5. Teoriile etice, moralitatea comună și cea profesională 

Moralitatea este atât de prezentă în viețile noastre, încât ajungem adesea să nu o mai 
observăm. Procesul de aculturatie prin care trecem presupune (si) sporirea capacității de a opera cu 
norme şi concepte morale. Recursul la acestea este inevitabil atâta vreme cât interacțiunile cu alti 
oameni sunt inevitabile (sau, dacă acceptăm existența unor datorii etice fata de noi înşine, precum 
Immanuel Kant si alti filosofi ai moralei, chiar şi în lipsa interacțiunilor). Luäm zilnic zeci sau sute 
de decizii cu încărcătură morală, uneori aproape automat, fără să le resimtim ca atare. Doar în 


cazurile dificile sau dilematice devenim conştienţi de miza etică a deciziilor. 

La fel de natural percepem probabil si pluralitatea cerințelor moralității. Uneori ni se pare 
crucial din punct de vedere etic să avem principii ferme si să le aplicăm consecvent; alteori pare 
mai important să producem cât de mult bine putem celor din jurul nostru, iar alteori să ne 
dezvoltăm caracterul, ca persoane morale echilibrate, sau să ne sporim capacitatea de a avea 
sentimente morale, de tipul empatiei sau al compasiunii. Ansamblul tuturor acestor elemente 
cotidiene este numit de unii autori „moralitate comună” (Gert, 2004). 

Fiecare dintre aceste tipuri de cerințe particulare (sau intuitii morale de bază) a fost captat 
şi dezvoltat de una dintre marile teorii morale. Cele mai cunoscute şi discutate sunt 
deontologismul (avându-l ca exponent principal pe Immanuel Kant), utilitarismul (John Stuart 
Mill) si etica virtuții (Aristotel). 

Nu este cazul aici să prezentăm detaliat aceste teorii, dar ar merita să notăm totuşi că ele 
doar foarte rar diferă cu privire la prescriptiile oferite în cazurile cotidiene, uzuale (toate aceste 
teorii, în situațiile de bază, ne spun că trebuie să facem cam aceleași lucruri). Diferenţele 
prescriptive apar mai curând în cazurile „de manual” sau în justificarea şi întemeierea teoretică a 
prescriptiilor normative. 

Atât marile teorii etice, cât si moralitatea comună sunt, însă, utile ca puncte de pornire 
pentru dezbaterile mai specifice ale eticii academice. Ar fi straniu dacă am descoperi că datoriile 
etice pe care le avem ca profesori, cercetători sau studenţi intră constant în contradicție cu datoriile 
mai generale pe care le avem ca ființe umane. Sigur, pot să apară aşa-numitele „conflicte între 
datorii”, în cazul unor dileme ireductibile. Dar dacă astfel de tensiuni sunt ubicue mai curând decât 
locale, atunci probabil ar fi indicat să purcedem la o reevaluare critică a întregului sistem de 
datorii morale pe care ni le-am asumat. 

Etica academică, la fel ca alte domenii ale eticii aplicate, trebuie să includă si o specificare 


sau particularizare a principiilor etice generale pentru un decupaj particular al realităţii. 


Temă de discuţie: au fost cazuri în care ati resimțit conflicte între datoriile morale în activitatea 


dvs. academică? 


6. Specificul moral al vieţii academice 

Există principii şi/sau valori morale specifice ale vieţii academice. Acceptarea lor socială 
largă de azi este si rezultatul unui proces tumultuous si nu lipsit de asperitäti. 

Cele mai des invocate sunt probabil libertatea academică, autonomia intelectuală a 
cercetătorului si acceptarea diversităţii de opinii si convingeri. Codul de Etică al Universităţii din 


Bucureşti listează ca valori fundamentale libertatea academică, autonomia personală, dreptatea şi 

echitatea, meritul academic si profesionalismul. Pentru fiecare dintre acestea poate fi oferită o 
justificare pornind de la principii etice generale, de tipul celui de inspiraţie kantiană al respectului 
pentru demnitatea persoanei umane. 

De asemenea, fiecărei valori sau fiecărui principiu îi sunt de obicei atașate anumite 
interpretări sau condiţii limitative. Spre exemplu, libertatea academică nu poate fi invocată pentru 
a justifica fabricarea sau falsificarea rezultatelor de cercetare; analog, acceptarea diversității de 
opinii poate avea o condiție limitativá atunci când vine vorba despre opinii intolerante, rasiste etc. 

Mediul academic, atât în dimensiunea de predare, cât si în cea de cercetare, asumă ca ideal 
discuția liberă, rațională şi critică. Propriile valori şi principii morale sunt în mod legitim obiecte ale 
acestei discuţii. Reexaminarea şi dezbaterea lor continuă, actualizarea şi specificarea lor atunci când 


este nevoie, nu fac decât să le mențină vii şi sá le sporească forța de a genera comportamente morale. 


Temă de discutie/exercitiu: citiți şi comentaţi articolele 1-6 din Codul de Etică al Universităţii 
din Bucureşti. Discutati comparativ cu secțiunile analoage din codurile de etică ale altor 


universităţi. Există diferenţe semnificative sau toate surprind aceeași cultură etică? 

2. DIALOGUL ŞTIINŢIFIC SI ORIGINALITATEA REZULTATELOR CERCETĂRII 
SI A LUCRĂRILOR ȘTIINȚIFICE 


Prof. Dr. Cosima Rughinis 
Asist. Dr. Sanda Voinea 


1. Originalitatea ca surpriză sau valoare adăugată 

Scopul cercetării ştiinţifice constă în producerea de cunoaștere nouă, originală. Dar ce 
înseamnă noutatea cunoaşterii? 

Definiția originalității în limbajul cotidian nu ne ajută să răspundem la această întrebare. 
Dacă examinăm definițiile de dicţionar, vedem că originalitatea înseamnă „fără a folosi un model 
făcut de altul” (DEX 2009, apud DEX Online), ba chiar ceva surprinzător, „straniu, excentric, bizar, 
ciudat, ca la neoameni” (Dicţionarul Scriban 1939, apud DEX Online). În ştiinţă, însă, folosim 
inevitabil modele „făcute de alții”, inältändu-ne timid „pe umerii gigantilor” (BBC Leaming 
English, ş.a.). De asemenea, rareori o lucrare științifică este într-atât de surprinzătoare prin rezultate 
de premergători pentru a deveni bizară sau revoluționară. Adesea articolele ştiinţifice contribuie 
gradual la un corp de cunoaştere, fie adăugând ceva, fie eliminând o eroare sau prin confirmarea si 
consolidarea unor rezultate anterioare. Prin urmare, „cercetarea originală” în ştiinţă are alt sens decât 
originalitatea în limbajul cotidian. Dar care este acesta? 

Din punct de vedere științific, un articol de cercetare originală (original research article”) 
este diferențiat de acele articole care analizează si sintetizează studiile anterioare. "Original research 
article” se referă la un studiu care raportează răspunsul pe care autorii îl propun la o întrebare sau 
prin testarea unei ipoteze, în dialog cu studiile anterioare. Nu trebuie să fie un răspuns surprinzător. 
Este suficient să fie un răspuns propriu ancorat în stadiul literaturii actuale, respectând standardele 


metodologice ale disciplinei. 


Definiţia originalității în 1939. Sursă: DEX Online 


*originál, -ă adj. (lat. originalis). De la origine, primitiv: izvoarele originale ale istoriii. 
Care n'a fost imitat după altu, ci e scos din propria ta minte: cugetare originală, 
tabloü original. Care scrie, care compune cum n au mai scris (nau mai compus) alții 
pînă atunci: scriitor, pictor original. Singular, straniu, excentric, bizar, ciudat, ca la 
neoameni: caracter original. Păcatu original (sau originar, păcatu de care, după 
credința creștinească, s’ aŭ făcut vinovați toți oamenii pin [!] persoana lui Adam. S. 
m. și f. Persoană excentrică. S. n., pl. e și uri. Manuscript, text, carte după care s'a 
făcut o copie sau o traducere: originalu unei poezii, unui tratat. Operă de artă după 
care s'a făcut o imitatiune sau persoană al cărei portret sa făcut: portret care nu 
seamănă cu originalu (V. izvod). Adv. Chear [!] de la origine: contract original vitiat. În 
original, în textu original, în opera de artă originală: am citit Iliada în original, am 
văzut acest tablou în original la Luvru. 


sursa: Scriban (1939) adăugată de LauraGellner acţiuni a 


Definiţia originalității în DEX 2009. Sursa: DEX Online 


ORIGINĂL, -Ă, originali, -e, adj. 1. (Despre acte, documente, opere artistice și literare, 
fotografii etc.; adesea substantivat, n.) Care constituie primul exemplar, care a servit 
sau poate servi drept bază pentru copii, reproduceri sau multiplicări; care a fost 
produs pentru prima oară într-o anumită formă. 0 Loc. adj. și adv. În original = în 
forma primară, necopiat; în limba în care a fost scris, netradus. + Care are, prin 
autenticitate, o valoare reală, de necontestat. 2. (Despre idei, teorii, opere etc.) Care 
este propriu unei persoane sau unui autor; neimitat după altcineva; personal, nou, 
inedit. + (Despre artiști, scriitori, oameni de știință) Care creează ceva nou, personal, 
fără a folosi un model făcut de altul. + (Substantivat, n.) Fiinţă sau obiect care 
servește ca model pentru o operă de artă. 3. (Adesea substantivat) Care iese din 
comun, neobișnuit, ciudat, bizar; excentric, extravagant. - Din lat. originalis, fr. 


original. 


sursa: DEX'09 adăugată de LauraGellner acțiuni a 


De exemplu, dacă refacem un studiu deja publicat si obținem aceleași rezultate, 


cunoașterea pe care am obținut-o este originală, dar nu este neobișnuită sau stranie. In cazul unui 


studiu replicat, am dobândit un grad mai mare de încredere în rezultatele primului studiu, ceea ce 


este o cunoaştere nouă. Totuși, nu este o cunoaştere care să stârnească surprize. 


Dat fiind că replicarea studiilor anterioare este foarte valoroasă pentru ştiinţă dar 


sistematic descurajată de accentul pus pe „surprinzător” sau „disruptiv”, este important să ne 
propunem mai degrabă obținerea de cunoaştere relevantă, decât surpriză cu orice preţ. Astfel, vom 


putea încuraja şi studii care replică cercetări anterioare, studii care raportează eşecuri în validarea 


unor ipoteze sau în funcționarea unor instrumente. 

2. Originalitatea ca noutate absolutä si ca valoare adäugatä 

Scopul cercetării stiintifice constă în producerea de cunoaştere nouă. Dar ce înseamnă 
noutatea cunoaşterii? Dar originalitatea acesteia? 

Cele două criterii se suprapun în mare parte, dar nu în totalitate. De exemplu, dacă 
refacem un studiu deja publicat si obținem aceleași rezultate, cunoaşterea pe care am obținut- 
o este nouă, dar nu este originală. În cazul unui studiu replicat, am dobândit un grad mai mare de 
încredere în rezultatele primului studiu, ceea ce este o cunoaștere nouă. Totuşi, nu este o 
cunoaştere semnificativ diferită de ceea ce știam deja. 

Dat fiind că replicarea studiilor anterioare este foarte valoroasă pentru știință, dar 
sistematic descurajată de accentul pus pe originalitate, este important să ne propunem mai 
degrabă obţinerea de cunoaștere nouă, decât originalitate cu orice pret. Astfel, vom putea încuraja si 
studii care replică cercetări anterioare, studii care raportează eşecuri în validarea unor ipoteze sau în 
funcționarea unor instrumente. 

Originalitatea poate fi confundată cu noutatea tematică. Desigur, dacă studiem un 
subiect care nu a mai fost abordat înainte, rezultatele vor fi noi şi originale. Totuşi, căutarea perpetuă 
a unor teme nemaivăzute conduce la nişarea demersurilor ştiinţifice şi la ignorarea unor probleme 
vechi şi mult dezbätutute, dar importante. Orice subiect este de interes pentru comunitatea ştiinţifică, 
valoarea cercetării constând în capacitatea de a contribui la înțelegerea curentă a lumii. 

Cunoașterea ştiinţifică apare într-o comunitate ştiinţifică, de regulă definită prin 
disciplina de studiu. Cunoașterea poate fi şi inter-disciplinará, combinând teorii sau metode din 
diferite discipline. În orice caz, noutatea cunoașterii este o valoare stabilită în raport cu 
cunoaşterea existentă deja în cadrul unei discipline. Pe scurt, o cercetare ştiinţifică îşi atinge 
scopul dacă îi face pe autori si pe cititorii rapoartelor să afle ceva ce nu este deja cunoscut în 
comunitatea stiintificä interesată de disciplina respectivă. 

Pentru cercetătorii aflați la început de carieră, conceptele de noutate și de orginalitate pot 
părea fie zdrobitoare, fie niște farse, dat fiind că pare dificil dacă nu chiar imposibil să mai adaugi 
ceva nou în câmpuri ale cunoaşterii care sunt foarte bine investigate. În linii mari, pare că totul a 
fost spus deja. Totuşi, cunoaşterea nouă este accesibilă nu doar profesioniştilor cu decenii de 
experiență, ci şi cercetătorilor la început de drum. 

Cunoașterea nouă poate apărea în diferite zone ale cercetării: 

a) Informaţii noi despre lume (informații empirice noi). De exemplu, deși construcția 
socială a feminitätii si masculinitätii este extensiv studiată, putem contribui cu informaţii noi 
privind stereotipurile de gen utilizate de şoferii de taxi din oraşul Bucuresti, sau de adolescenţii 


din cartierul Ferentari, sau de personalul dintr-o anumită organizație sau comunitate (spital, 

închisoare, supermarket etc). Un astfel de studiu apelează la concepte si teorii deja consacrate, 
pentru a aduce la iveală informaţii noi privind o anumită zonă a realității. 

b) Replicarea cunoaşterii existente, invalidarea unor rezultate anterioare sau a eficentei unor 
metode reprezintă de asemenea un tip de informaţii noi despre lume — chiar dacă nu sunt fabulos 
de interesante. Conceptul de criză a reproductibilitätii (’replication crisis”) surprinde tocmai 
eşecul cercetării contemporane de a consolida cunoașterea prin studii repetate ale aceloraşi teme. 

e Vezi Mega Meyer, 2017, Want to fix science’s replication crisis? Then replicate, in 
Wired, https://www.wired.com/2017/04/want-fix-sciences-replication-crisis-replicate/ 

c) Concepte nuantate. Pe mäsurä ce aprofundäm un subiect, este posibil sä constatäm cä 
felul în care l-am folosit initial nu este perfect adecvat datelor empirice, si este nevoie să 
propunem nuanţe sau modificări ale acestui concept. 

d) Următorul pas constă în propunerea unui concept nou sau, mai departe, a unei teorii noi, care 
surprinde mai bine sau explică mai bine realitatea studiată, fata de conceptele sau teoriile anterioare. 

e) De asemenea, putem propune noi abordări metodologice sau instrumente de cercetare, 
adecvate înțelegerii asupra lumii pe care o susţinem. 

f) Atunci când un autor propune o teorie radical diferită de cele existente, care conduce la 
schimbarea semnificativă şi a metodelor folosite, şi a stilului de analiză şi raportare, precum şi a 
vocabularului general, putem vorbi despre o schimbare de paradigmă, nivelul cel mai înalt de 
originalitate. 

e Exemplu: Actor Network Theory în ştiinţele sociale, propusă de Bruno Latour, care a 
introdus inovaţia radicală de a conceptualiza capacitatea de a acţiona (en. Agency) ca fiind 
un atribut al unor reţele de ființe umane şi non-umane, inclusiv obiecte, precum uşi sau 
clante. Articolul său "Mixing Humans and Non-Humans Together: The Sociology of a Door 
Closer” este ilustrativ (Johnson 1988, unde Johnson este un alias pentru Latour, disponibil 
online la https://www.wired.com/20 17/04 want-fix-sciences-replicat ion-crisis-replicate/) 


. e y 


3. Cum să dezvolti si să recunosti originalitatea în cercetare 
Pentru a obține cunoaştere nouă si eventual diferită semnificativ de ceea de a fost creat 
anterior, putem introduce abordări noi în mai multe etape ale cercetării: 
a) Scop: Realizarea unei lucrări originale are ca scop folosirea potențialului interior si creativ 
de a îmbunătăți ceva sau de a crea ceva nou. 
b) Literature review (”State of the art”): Pentru a afla care este stadiul actual al cunoașterii 


în domeniu, contextul în care va fi dezvoltată această cercetare, şi pentru a fundamenta 


cercetarea proprie a temei (fezabilitatea temei). 

c) Originalitate in instrumente, tehnici si proceduri: Folosirea intr-un mod nou si netestat 
anterior a tehnicilor, procedurilor si instrumentelor necesare in studiul respectiv, sau 
dezvoltarea de noi tehnici, proceduri si instrumente pentru un scop specific. 

d) Originalitate tematică, prin explorarea necunoscutului: Se efectueazä o cercetare 
asupra unui subiect/obiect care nu a mai fost investigat până atunci. 

e) Originalitate tematică, prin explorarea neanticipatului: Se porneşte într-un studiu pe 
un subiect cunoscut, dar în timpul cercetării se deschid căi alternative, care nu au mai fost 
cercetate anterior. 

f) Originalitatea datelor: Abilități creative în procesarea datelor colectate de autori, sau 
originalitate în modul de a interpreta date furnizate de terțe entități. 

g) Originalitate în transferul modului sau locului de utilizare: Datele cunoscute şi deja 
publicate pot duce la cercetare originală dacă sunt testate în situaţii noi (în alt domeniu de 
studiu, în altă regiune geografică). 

h) Originalitatea în produsele secundare: Există aproape întotdeauna subproduse în timpul 
oricărei cercetări, probabil dezvoltarea unui anumit echipament sau a unor descoperiri 
secundare interesante din literatură. Acestea pot fi aduse în prim plan, concentrate sau 
dezvoltate în continuare. Atunci când se scrie disertatia, problema cercetării sau tema 
trebuie doar să fie reformulată pentru a reflecta noua natură a lucrării si implicit 
originalitatea acesteia. 

i) Originalitate în experienţă: Propria experiență în elaborarea unui studiu în funcție de 


abilităţile de gândire creativă poate constitui o sursă de originalitate. 


4. Dialogul ştiinţific 

Principala soluţie pentru obținerea unei cunoașteri noi constă în dialogul ştiinţific cu cercetători 
ce studiază fenomene similare, sau apelează la concepte similare. Acest dialog este întemeiat prin 
secţiunea de literature review” — trecerea în revistă a studiilor anterioare pe aceeaşi temă. Odată ce am 
documentat ceea ce cercetătorii interesați ştiu deja, intrarea într-un dialog cu ei va conduce inevitabil la 
cunoaștere nouă, chiar dacă nu îi contazicem, ci chiar confirmăm aceleaşi rezultate. 

Din punct de vedere tehnic, dialogul ştiinţific se realizează prin citarea surselor. Pentru a 
facilita lucrul cu surse bibliografice, este recomandabil să folosim instrumente de gestiune 
automată a referintelor. Printre acestea se numără Mendeley sau Zotero. 

[1] https://www.mendeley.com/ 


[2] https://www.zotero.org/ 

5. Resurse suplimentare 


Originalitatea gândirii 

“Gândirea originală reprezintă aptitudinea de a trata in mod diferit realitatea fata de percepția 
generală, conformistă, de a da răspunsuri noi sau răspunsuri neobişnuite, rare din punct de 
vedere statistic, izvorând mai curând din imaginaţie, decât din ceea ce este cunoscut. 

Sunt adoptate ca originale produsele creative reprezentând: 

. noutate absolutä — unicitate, ceva incä nesemnalat, un lucru sau idee care apar pentru 
prima datá in universul material sau spiritual; 

. räspunsuri neobisnuite — rare din punct de vedere statistic (in colectivitate, in grupul de 


lucru, in raport cu sine); 


. imprevizibilitate — produsul creativ nu este rezultatul unor procese logice obisnuite; 

. ingeniozitate — solutie surprinzátoare, care uimeste, simplä, la obiect, care frapeazä; 

. asociaţii îndepărtate — mai curând ciudate; 

e toate aceste caracteristici ale noutätii trebuie să corespundă în acelaşi timp si realității — 


relevantei răspunsului, adecvării la realitate, utilității sociale. 
Din perspectiva produsului creativ, criteriul originalității este dublu: produs nou si util. După 
M.I. Stein (1962), originalitatea defineşte creativitatea, ca un proces ce duce la făurirea unui 


produs nou, acceptat de o colectivitate, considerat util, adecvat sau satisfăcător.” 


Sursă: Iulian Leahu- invatarea creativa prin lectiile de fizica, http://www.concursul- 


procopiu.ro/files/prezentare.php?open_left=1 &prezid=3 


Definiții - conform Webster Comprehensive Dictionary (1992), The Collins English Dictionary 
(1995), The Oxford Dictionary of English (2003) 

Există două părți ale termenului " original" care trebuie luate în considerare (si care coexistă). — 
Prima este partea negativă a termenului, care indică, în esență, ce ar trebui exclus de la a fi 
considerat sau perceput ca un text original: să NU fie copiat 

— Partea pozitivă a termenului — indică faptul că un text care este etichetat original trebuie să fie, 
de asemenea, creativ, inventiv sau inedit. Aici accentul se pune pe caracteristicile specifice 
textului, si anume dezvoltarea de noi idei sau concepte. 

Termenul original (folosit ca adjectiv) înseamnă: 

— produs imediat de propria minte si gândire; nu copiat sau produs prin imitație (Webster); 

— capabil să producă opere care necesită gândire, fără a copia sau imita operele altora; creativ; 
inventiv (Webster); 


— capabil să gândească sau să realizeze noi idei sau concepte (Collins); 

— fiind cel din care se face o copie, traducere etc. (Collins); 

— care nu depinde de ideile altor persoane; inventiv sau inovator (Oxford). 

Termenul originalitate (substantiv), definit în aceste dicționare, printre alte semnificaţii, indică: 
— puterea inventivitätii originare (Webster); 

— capacitatea de a crea sau de a inova (Collins); 


— capacitatea de a gândi independent și creativ (Oxford) 


Originalitatea rezultatelor cercetării si lucrărilor ştiinţifice 

“Originalitatea în acest caz nu presupune neapărat tratarea unui subiect/ a unei teme care nu au 
mai fost abordate de nimeni până acum. 

O lucrare este originală dacă: 

a) asimilează, expune în manieră personală şi nuanteaza informaţii ştiinţifice existente; 

b) ordonează, explică şi/sau comentează informaţii teoretice existente (compilaţii, antologii, 
istorii); 

c) interpretează concepte sau teorii consacrate în domeniul dat; 

d) corectează sau combate una sau mai multe perspective teoretice expuse anterior de alţi autori; 

e) promovează şi susține o perspectivă proprie asupra unei chestiuni teoretice din domeniul dat. 
Originalitatea presupune, în schimb, onestitate intelectuală. Plagiatul, sub orice formă s-ar 
manifesta, este inadmisibil într-o lucrare ştiinţifică. Originalitatea presupune că textul este, în 


întregime, produsul eforturilor proprii.” 


Sursă: Cristian Radu, Elaborarea lucrărilor ştiinţifice — ghid pentru suportul de curs 
— anul I ID, Universitatea „Babes-Bolyai”, Cluj-Napoca Facultatea de Ştiinţe Politice, Administrative 


şi ale Comunicării, Secţia de Comunicare şi Relaţii Publice, An universitar 2016-2017 


Exemplu: Criterii pentru a stabili originalitatea lucrărilor ştiinţifice 
Universitatea Melbourne Australia (www.services.unimelb.edu.au/academicskills) 
. Prezentarea unei prime informatii importante in scris pentru prima datä; 
° Extinderea, calificarea sau elaborarea unei lucrări existente; 
e Realizarea unei lucrari originale proiectate de altcineva; 
° Dezvoltarea unui produs nou sau îmbunătățirea unui produs existent; 
° Reinterpretarea unei teorii existente, poate într-un context diferit; 
. Demonstrarea originalitätii prin testarea ideii altcuiva; 


° Efectuarea unor activități empirice care nu au fost făcute înainte; 

. Folosirea unei abordári metodologice diferite pentru a rezolva o problema; 
° Sintetizarea informațiilor într-un mod nou sau diferit; 

. Furnizarea unei noi interpretări utilizând informaţiile existente / cunoscute; 
° Repetarea cercetării în alte contexte, de exemplu o altă țară; 

. Aplicarea ideilor existente ín noi domenii de studiu; 

. Aplicarea unei tehnici particulare existente într-o zonă nouă; 

° Dezvoltarea unui nou instrument sau tehnică de cercetare; 

. Folosirea unei abordári diferite, de exemplu o perspectivä interdisciplinarä; 
. Dezvoltarea unui portofoliu de lucru bazat pe cercetare; 

. Dezvoltarea cunoasterii intr-un mod care nu a mai fost fácut anterior; 

° Efectuarea unui studiu pe o zonă sau pe un subiect necercetat anterior; 


° Efectuarea unei analize critice a unui lucru care nu a fost examinat anterior. 

3. DEONTOLOGIA MUNCII DE ECHIPĂ ÎN CERCETAREA ŞTIINŢIFICĂ 


Conf. Dr. Emanuel Socaciu 


1. „Cum mai multe minți produc laolaltă cunoaștere” 

Societatea şi economia de azi se caracterizează printr-o tendință tot mai accentuată de 
privilegiere a muncii în echipă, cu scăderea ponderii efortului strict individual. Comunitățile 
academice constituie din ce în ce mai putin excepţia de la regulă. Chiar si domeniile umaniste, în 
care modelul traditional este cel al cercetătorului care îşi dedică aproape exclusiv timpul proiectelor 
individuale, au cunoscut după 2010 o creştere accentuată a proportiei de lucrări realizate in co- 
autorat (Gingras, 2016, p.24), evoluţie probabil favorizată de apariția digital humanities (Nyhan şi 
Duke-Williams, 2014). În ştiinţele naturii, proiectele de cercetare ce implică reţele vaste de 
cercetători sau chiar de instituţii constituie de mult norma. Nu doar latura de cercetare prezintă 
această particularitate. La multe materii, parte a evaluării studenţilor se realizează pe baza unor 
proiecte de grup, în care meritele si realizările individuale pot fi uneori mai greu decelabile. 

Într-o carte intens discutată, al cărei subtitlu este pastişat de sintagma plasată mai sus între 
ghilimele, Cass Sunstein argumenta că, şi cu ajutorul tehnologiilor (pe atunci) emergente, oamenii 
au capacitatea de a produce împreună cunoaştere, fără ca prin alăturare să cadă pradă unei gândiri 
de grup (Sunstein, 2006). În ciuda acestui optimism, chiar şi Sunstein admitea existența unor 
ostacole de depăşit. 

Munca în echipă prezintă o caracteristică specială: membrii echipei se află pe acelaşi 
palier, ceea ce înseamnă că au o capacitate limitată de a-şi impune unii altora cursuri particulare de 
acțiune. Chiar şi atunci când echipa beneficiază de un coordonator (persoană sau organizație), 
problema nu dispare. În mod tipic, coordonatorul nu are capacitatea de a controla toate procesele 
şi acțiunile membrilor individuali. Pentru a relua o cunoscută metaforă a lui Adam Smith, oamenii 
nu sunt ca nişte piese pe o tablă de sah, așteptând cuminţi să fie mutați. lar adesea echipele nici 
măcar nu au parte de coordonatori formali. 

Această caracteristică ridică o foarte dificilă problemă de coordonare si auto-reglaj. Pentru 
a reuşi în îndeplinirea părţii ce-ţi revine în echipă, trebuie să te asiguri că obţii cooperarea altora, 
de ale căror rezultate sau eforturi depinzi. Pot să intervină antipatii personale, lipsa de încredere, 


sau pur şi simplu o asimetrie ori nealiniere a intereselor şi a obiectivelor. Toate acestea produc 


costuri înalte ale cooperării (nu întâmplător companiile alocă resurse considerabile, cu mai mult 
sau mai puţin succes, pentru eforturi de team-building). 

Cum pot fi reduse aceste costuri? Arce si Gunn (2005) argumentează că, pe lângă alte 
mijloace tehnice de optimizare, normele etice sunt cele care joacă un rol decisiv. Dacă este 
recunoscut explicit rolul dual jucat de fiecare membru (de producție şi de monitorizare a 
comportamentelor celorlalţi), atunci se poate stabili o convenţie implicită care să asigure echipei o 


funcţionare optimă. 


Temă de discuţie: cum s-a reușit depășirea problemelor de coordonare în diferite echipe din care 


ați făcut parte? 


2. Etica şi munca în echipă 

Una dintre principalele provocări de natură etică pentru munca în echipă o reprezintă 
distribuţia echitabilă a sarcinilor şi avantajelor asociate. Există două cazuri extreme (cf. Frey, 
2007): blatistii (care nu aduc o contribuţie individuală, dar îşi arogă o parte din merite în caz de 
succes) şi marginalii (care contribuie, dar din diferite motive nu se integrează în grup, iar meritul 
lor este minimizat la final). Ambele situaţii ne izbesc probabil ca inechitabile si nu sunt de 
neimaginat nici în echipele academice. 

Alte probleme etice ale muncii în echipă provin din aspecte care tin de dinamica generală a 
grupurilor. Riscul apariției aşa-numitei mentalități „de turmă” sau a unor lideri informali exagerat 
de influenţi, care să deturneze eforturile echipei, nu este neglijabil. Cum, de asemenea, nu sunt 
neglijabile riscurile apariției discriminărilor, intolerantei sau al härtuirilor de diferite tipuri. 

Atunci când echipa are un coordonator (mai ales dacă relația este instituțională), cade în 
sarcina acestuia să identifice manierele de a evita astfel de riscuri şi de a realiza o distribuție echitabilă. 

În etica utimelor decenii, conceptul de echitate (fairness) este legat mai ales de numele 
filosofului american John Rawls. Deşi teoria acestuia a dreptății ca echitate (Rawls, 1971, 1999) a 
fost inițial construită pentru a da seama de ideea de dreptate la scara unei societăți, este posibilă 
adaptarea ei pentru aplicarea la grupuri umane de mai mică anvergură. 

Într-o formă simplificată, putem spune că echitatea se constituie prin intermediul a două 
cerințe fundamentale: consideratia specială acordată celor mai dezavantajati membri ai unei 
practici şi deschiderea funcțiilor şi poziţiilor în condiții de egalitate a oportunităţilor. 

Codul de Etică al Universității din Bucureşti statueazä dreptatea si echitatea ca valori de 
bază ale comunității academice, iar modul de formulare trimite la teoria lui Rawls. Aderenta la 


aceaste valori interzice, spre exemplu, tratamentul inegal al persoanelor pe criterii extraprofesionale, 

discriminarea de orice fel, nepotismul si conflictele de interese şi întemeiază in cod obligația 


morală a tuturor membrilor comunității academice de a preveni și combate corupția. 


Teme de discuţie: de ce credeţi că în codul de etică angajamentul moral împotriva corupției apare 


la articolul despre echitate? Puteţi da exemple de bune practici pentru realizarea echităţii în munca 


în echipă? 

4. REZULTATELE MUNCII DE CERCETARE ÎN ECHIPĂ - 
DISEMINAREA REZULTATELOR 


Asist. Dr. Sanda Voinea 


Publicarea sau comunicarea rezultatelor cercetării, pentru asigurarea schimbului de valori 


şi informaţii este la fel de IMPORTANTĂ ca şi obţinerea lor. 


Colectivul de autori (al publicaţiilor, comunicărilor) se stabileşte ținând cont de următoarele 
aspecte: 

— sunt cercetätori/studenti, masteranzi, doctoranzi care s-au implicat activ în toate fazele cercetării: 
— au participat la etapele de concepere, proiectare și realizare a cercetării; 

— au contribuit la analiza şi/sau interpretarea rezultatelor cercetării; 

— au contribuit la elaborarea primară a manuscrisului, sau analiza critică a acestuia si 
îmbunătăţirea substanţială a conţinutului ştiinţific; 

— au ajutat la finalizarea articolului ştiinţific. 


Autorii aceluiaşi produs ştiinţific sunt cu toţii responsabili pentru corectitudinea lui. 


Ordinea nominalizării autorilor unui articol: 

— conform contribuţiei acestora, în ordine descrescătoare; 

— în ordine alfabetică, în cazul în care autorii au contribuţii relativ egale; 

— prim-autor — responsabil cu colectarea şi analizarea datelor şi redactarea primei versiuni a 
articolului; 

— autor de corespondenţă — coordonatorul grupului, cel care va purta corespondenţa cu editorii, 


referentii etc., în scopul publicării. 


Persoanele (instituţiile) care au contribuit la realizarea lucrării, dar nu au parcurs toate etapele 
de mai sus se vor menţiona la secţiunea “Mulţumiri” — Aknowledgements . 
— pot fi menționate persoane care au citit şi au avut observaţii asupra conţinutului ştiinţific al 


articolului, dar care nu au calitatea de autor; 


— organizatii care au oferit suport financiar sau anumite materiale, inregisträri, date experimentale, 
colaboratori care au furnizat unele materiale (de ex. substante chimice, aparate etc.); 


— contracte de cercetare , proiecte care au finanțat cercetarea. 


Aspecte care nu respectă etica cercetării: 

— neincluderea în colectivul de autori a unor persoane care au lucrat efectiv în proiect; 

— includerea unor persoane ( de obicei de notorietate) fără ştirea acestora, pentru a creşte artificial 
valoarea articolului; 

— trecerea “din oficiu” în colectivul de autori a şefilor (de departamente, de secţii etc.) fără ca 
aceştia să îşi fi adus contribuţia la realizarea cercetării; 

— publicarea unor lucrări efectuate de studenți, masteranzi, doctoranzi, fără ştirea acestora şi fără a 


li se recunoaşte meritele. 


Obligatiile autorilor si co-autorilor unui articol ştiinţific: 

— să aplice standardele referitoare la managementul calităţii în domeniul cercetării; 

— să respecte regulile de etica cercetării. 

Autorii au o responsabilitate comună în privinţa rezultatelor cercetării. 

Autorii au responsabilitatea de a citi integral manuscrisul înaintea publicării. 

Calitatea de autor sau co-autor revine numai persoanelor care au avut o contribuţie substanţială la 
cercetare, realizând unele dintre următoarele activităţi: 

— conceperea şi realizarea cercetării sau culegerea datelor, realizarea unor determinări, efectuarea 
unor experimente, ori analiza şi interpretarea datelor; 

— redactarea articolului sau revizuirea lui critică din perspectiva conţinutului; 


— aprobarea versiunii finale a lucrării ştiinţifice care urmează să fie transmisă spre publicare. 


Exereitiu: 
Douä echipe de cäte 3-4 persoane vor dezbate o problemä de nerespectare a eticii in legäturä cu 
modul de constituire a colectivului de autori al unui articol stiintific: 

— Prima echipä defineste situatia de ”neconformitate”. 

— A doua echipä stabileste dacä este etic profesional sau nu si sugereazä modalitatea de 


rezolvare a problemei în raport cu deontologia cercetării. 

5. RELATIVITATEA/AMBIGUITATEA REZULTATELOR URMÄRITE 
PRIN CERCETAREA ȘTIINȚIFICĂ - DILEME ETICE ÎN CERCETARE 


Conf. Dr. Emanuel Socaciu 


1. Doar datoria de a căuta adevărul? 

Viziunea poate cea mai comună despre datoria morală fundamentală a omului de ştiinţă este 
surprinsă bine în butada atribuită lui Aristotel de un biograf: „Mi-e prieten Platon, dar mai prieten 
mi-e adevărul”. Această motivaţie puternică de căutare în mod dezinteresat a adevărului a constituit 
de multe ori un motor pentru continuarea cercetării, chiar în condiţii de adversitate. Nu puţine sunt 
cazurile istorice de mari cercetători care şi-au asumat riscul de fi ridiculizati public, marginalizati 
sau chiar condamnaţi şi executați, pentru că internalizaseră întru totul această normă morală. 

Contextul ştiinţei de azi pune însă în dificultate această viziune tradițională. Atât cadrul 
instituțional (cercetarea este dependentă de finanțarea publică, iar societatea cere în mod legitim 
transparență şi responsabilitate), cât şi impactul rezultatelor (care pot produce enorm de mult bine, dar 
şi enorm de mult rău) ne conduc înspre o reexaminare a problemei. Ce ne facem dacă urmărind si 
publicând adevărul riscăm nu să îl supărăm pe „Platon”, ci să punem în pericol specia umană, sau să 
provocăm traume şi vătămări serioase unor persoane? Ideea nu este în nici un caz aceea de a renunţa la 
căutarea adevărului ca datorie generică a oamenilor de ştiinţă, ci mai curând de a identifica situațiile în 
care ea ar putea să nu mai fie prevalentă în raport cu alte datorii sau stringente de ordin moral. 

În continuare, vom trece în revistă câteva cazuri-limită, care ar putea să ne pună la încercare 
câteva din intuitiile noastre despre etică şi știință. Ele vor fi prezentate ca întrebări deschise, pentru a 
putea oferi un prilej de discuţie. Chiar si atunci când găsim rezolvarea unei dileme etice, ambele 


(atât problema, cât si ,,solutia”) merită discutate în continuare. 


2. Cercetarea cu utilizări duale (civile si militare — dual-use research) 

Dilema dublei utilizări „este o dilemă etică deoarece se referă la promovarea binelui în 
contextul unui potential de a face rău (...). Este o dilemă etică pentru cercetător nu pentru că el sau 
ea ar urmări altceva decât binele; în mod tipic, cercetătorul nu urmăreşte să producă vreo 
vatamare. Mai degrabă, dilema apare pentru cercetător datorită unor acțiuni potenţiale ale altora” 


(Miller și Selgelid, 2008a, p.196) 


Caz: 

În anii 1990, Australia se confrunta cu o populaţie de șoareci scăpată de sub control, cu costuri 
majore pentru economia australiană. Metodele tradiționale de control al populaţiei de dăunători nu 
dădeau rezultate. Doi biologi de la Universitatea Naţională din Canberra, Ronald Jackson şi lan 
Ramshaw, au demarat o cercetare pentru a găsi o metodă biologică mai eficientă. Ipoteza lor a fost că 
inserând gena IL-4 în virusul variolei la şoareci, indivizii infectați vor deveni sterili, prevenind 
înmulțirea. Cercetarea a obținut toate avizele, atât de la Comisia de etică a cercetării în universitate, cât 
şi de la autoritatea naţională de reglementare pentru tehnologia genetică. Spre surpriza cercetătorilor, 
rezultatul a fost o nouă tulpină de virus, extrem de agresiv şi contagios şi, mai ales, letal chiar şi pentru 
şoarecii care fuseseră vaccinati împotriva variolei. Într-un interviu ulterior, Ramshaw povesteşte că 
senzaţia sa de atunci era că se afla într-un film de science-fiction. După ezitări si multe consultări 
(inclusiv cu notificarea armatei australiene care, spune Ramshaw, nu a avut nici un răspuns), echipa a 
decis să publice rezultatele (Jackson et al., 2001). Reacţiile critice au apărut imediat, în urma unui 
articol de presă din New Scientist (Nowak, 2001), reproşul principal adus echipei fiind acela că ar fi 
trebuit să se abțină de la publicare, dat fiind potenţialul distructiv uriaş al virusului (care ar fi putut fi, 


de exemplu, transformat într-o armă pentru bioterorism). 


Întrebări: 
— Ar fi trebuit echipa sá se abțină de la publicarea rezultatelor? 
— Se poate argumenta că orice cercetare este potenţial cu utilizare duală? Dacă nu, unde 
tragem linia de demarcație? 


— In ce măsură ar putea fi cercetătorii responsabili de acțiunile unor terțe parti? 

3. Experimentele inselätoare (deceptive experiments) 

Ca regulă generală, cercetările derulate asupra unor subiecți umani trebuie să se supună unor 
proceduri extrem de stricte privind obținerea consimtämäntului informat. Atrocitätile comise de 
medicii nazişti în cercetările asupra deținuților din lagăre, cât şi practicile scandaloase întâlnite în 
unele studii derulate in tari democratice (ex. „cazul Tuskegee”), au dus la acceptarea aproape 
universală a acestei reguli, ca mijloc de prevenire a abuzurilor. 

În „Raportul Belmont” obligaţia de a obţine consimțământul informat este justificată ca 
derivând direct din principiul etic al respectului pentru persoanele umane şi pentru autonomia 
acestora. Consimtämäntul informat presupune trei elemente: informarea pacientului sau subiectului, 
asigurarea înţelegerii cu privire la ce presupune experimentul sau procedura si acordul oferit 
voluntar, în absenţa oricărei constrângeri. 

Există însă excepții admise de la regula consimtämäntului informat. Printre cele mai 
discutate şi problematice sunt cele justificate prin faptul că informarea ar afecta validitatea ştiinţifică 
a rezultatelor studiului. Există două tipuri de situații: cele în care sunt omise din informare elemente 
esenţiale cu privire la studiu (ca în cazul cercetărilor asupra unor efecte de tip placebo sau nocebo) şi 
cele în care cercetătorii îi induc în eroare in mod activ pe subiecţi (folosite pe scară largă în ştiinţele 


comportamentale). 


Caz: 
Experimentele lui Stanley Milgram (Milgram, 1963, 1974). Design-ul experimental este 


binecunoscut, iar criticile (inclusiv vizând acurateţea raportării datelor) au fost multiple si variate. 


Întrebări: 
— Care sunt problemele de natură etică pe care le sesizati în experimentul lui Milgram? 
— Dacă înşelarea subiecţilor nu ar fi fost dublată si de expunerea lor la stress şi suferință 
psihică intensă, ar fi fost ele neproblematice? 
— In ce măsură valoarea ştiinţifică a rezultatelor poate justifica maniere discutabile de a le 


obține? 

Discutie: 

În experimentele Milgram, apar două categorii de probleme etice: înşelarea subiecţilor si 
provocarea unor suferințe considerate nejustificate. Ne putem întreba însă dacă, în cazul în care nu 
ar fi existat şi problema suferinței, înşelarea ar fi fost admisibilă. 

Dezbaterea este vie în etica ştiinţei, cu argumente de ambele parti. Bune sinteze ale acestor 
argumente pot fi găsite în (Cheng, 2012) si (Hertwig şi Ortmann, 2008). 

Poziţia cea mai comună este congruentă cu cea care se regăseşte, spre exemplu, în ghidul etic 
comun al OMS şi CIOMS privind cercetarea pe subiecți umani. Conform acestor recomandări: 

— Inselarea activă a subiecţilor nu este niciodată permisibilă atunci când expune subiecţii 

unor riscuri mai mult decât minimale; 

— Cercetătorii trebuie să convingă comisiile de etica cercetării că nu există o altă metodă 

alternativă de a obţine rezultate valide; 

— Nu este permisă omiterea unor informaţii care, dezvăluite, ar fi putut face o persoană 

rezonabilă să refuze participarea; 

— Cercetătorii au obligația de informare a subiecților ulterior experimentului (debriefing); 

— Participantilor trebuie să li se respecte dreptul ca, în urma informării ulterioare, să poată 

refuza folosirea de către cercetător a datelor astfel obţinute. (CIOMS, 2016, pp.37-38); 


Vi se par condiţiile prevăzute în ghidul CIOMS prea stringente sau, dimpotrivă, insuficiente? 

4. Dileme despre dileme 

Ce facem atunci cand, in activitatea noastra de cercetare, ne aflam in fata unei dileme 
morale cu privire la admisibilitatea obiectivelor sau a tehnicilor de cercetare? 

Adesea, dilema noastra se datoreazä faptului cä nu avem la dispozitie toate argumentele 


sau datele relevante. Este foarte probabil ca, in comunitatea noasträ epistemicä, sä existe persoane 

care au intämpinat dificultäti similare si cärora le putem cere o pärere. Dacä suntem studenti, este 
foarte probabil sä gäsim astfel de persoane printre profesori. 

Existä ghiduri de eticä pentru cercetare, ca cel mentionat mai sus al CIOMS si OMS. Le puteti 
consulta; e o probabilitate semnificativă ca problema dvs. să fie tratată în acele documente (desigur, 
există posibilitatea să nu găsiți satisfăcătoare soluţia). Puteţi apela şi la literatura relevantă de etică a 
cercetării, unde cu siguranță veți găsi tratamente mai detaliate si mai teoretice ale chestiunii. 

Cereti o opinie şi un aviz de la Comisia de etică a cercetării! Acesta nu este doar un mod 
de a iniţia o discuţie, ci reprezintă şi o precauţie practică. De foarte multe ori revistele (nu doar 
cele medicale) condiţionează publicarea articolelor de prezentarea unui aviz de etică valid dat de o 
astfel de comisie. 

Cel mai important lucru: problemele etice se „rezolvă” prin documentare, discuție si 


reflecţie, nu prin memorarea unor liste de interdicții! 

6. STANDARDE SIREGLEMENTÄRI 


Prof. Dr. Simina Elena Tänäsescu 


Etica cercetării şi deontologia academică au devenit un subiect de studiu în sine si, prin 
urmare, şi obiect de reglementare. 

Varietatea, complexitatea și dificultatea problemelor ce pot apărea în aceste zone ale 
interacțiunilor umane, la care se adaugă specificitatea si particularitátile proprii domeniilor de 
cercetare (ştiinţe medicale, ale naturii, sociale sau umane) sunt tot atâția factori care au determinat o 
anumită rezistență la standardizarea comportamentelor prin reglementare. Într-adevăr, în materie de 
etică şi deontologie academică standardele ori bunele practici si cutumele sunt preferate normelor 
scrise şi/sau juridice. 

Pe de altă parte, subiectivitatea inerentă percepției publice cu privire la ceea ce poate fi 
considerat acceptabil sau nu în materie de etică si deontologie academică face necesară impunerea 
unor repere pentru conduitele umane, iar acest lucru reclamă imperios stabilirea de reguli prin norme 
dotate cu sancțiuni ce pot fi aplicate general, nediferentiat în funcţie de contextul spatial ori 
temporal, şi impersonal, nediferentiat în funcție de actorii implicați ori materia cercetată. 

Cadrul normativ referitor la cercetarea stiintificä şi deontologia academică este astăzi destul 
de cuprinzător. El include atât reglementări internationale sau europene, cât şi norme nationale ori 
standarde proprii diferitelor instituţii implicate în cercetare şi educaţie. 

Pe baza acestui cadru normativ s-au dezvoltat, uneori, bune practici şi/sau jurisprudente care 
pot contribui la mai buna înţelegere a standardelor şi normelor. 

În continuare vom distinge între reguli aplicabile cercetării stiintifice și reguli referitoare la 
valorificarea rezultatelor cercetării. Prezentarea, inclusiv bibliografia, este selectivă, adaptată 
obiectivelor proiectului si contextualizatä la cercetarea posibil a fi realizată în cadrul Universităţii 


din Bucureşti. 


Reglementări si standarde ale comunităţilor profesionale din spaţiul academic referitoare la 
cercetarea științifică 
Densitatea reglementărilor internationale este mai mare în zona ştiinţelor medicale, care 


vizează ființa umană sau experimentele pe animale, şi a celor care riscă să afecteze pacea şi 


securitatea internationale prin potentialul pe care il prezintä cercetarea sau rezultatele sale de a fi 
deturnate de la scopurile lor initiale si folosite in scopuri agresive ori exclusiv militare. 

Declaraţia de la Helsinki (referitoare la cercetarea medicală pe subiecte umane) și 
Convenţia de la Oviedo (referitoare la demnitatea umană si bioetică) sunt exemple de codificäri 
internaționale ale unor reguli de conduită din cercetarea medicală ce au fost inițial impuse de 
comunitățile ştiinţifice direct interesate de posibilitatea de a desfăşura cercetare fundamentală sau de 
graniță în zone de avangardă ale medicinei ori biologiei. Tratatul de non-proliferare a armelor 
nucleare, din 1970, ori Convenţia referitoare la armele biologice, din 1972, sunt exemple de norme 
juridice care privesc si cercetarea științifică din respectivele domenii, tot aşa cum sunt si convențiile 
internaționale referitoare la armele chimice ori biologice. 

Pentru identificarea a ceea ce ar putea însemna utilizarea/intrebuintarea greșită a cercetării 
ori a rezultatelor acesteia, la nivel european s-au stabilit câteva criterii prin ghiduri ce au codificat 
bune practici: 

- Cercetarea oferă cunoştinţe, materiale şi tehnologii care ar putea fi direcționate spre 
infracțiuni sau terorism; 

- Cercetarea ar putea avea ca rezultat arme chimice, biologice, radiologice sau nucleare si 
mijloacele pentru livrarea lor; 

- Cercetarea implică dezvoltarea unor tehnologii de supraveghere a persoanelor care ar putea 
reduce ori suprima drepturile omului şi libertăţile civile; 

- Cercetarea implică grupuri minoritare sau vulnerabile sau dezvoltă tehnologii de profilare 
socială, comportamentală sau genetică ce ar putea fi utilizate în mod greşit pentru a 
stigmatiza, discrimina, härtui sau intimida oamenii. 

Trebuie precizat că, deşi la nivelul Uniunii Europene există chiar un ghid referitor la 
concentrarea exclusiv asupra cercetării ştiinţifice de natură civilă (non-militară), evenimentele din 
ultima perioadă şi amenințarea asimetrică a terorismului au determinat Uniunea Europeană să 
accepte ideea că finanţarea europeană a cercetării ar putea viza şi cercetarea militară şi, în cadrul 
următorului exercițiu bugetar, fondurile europene vor fi destinate si unor scopuri menite să 
sporească apărarea colectivă, inclusiv de natură militară. 

La nivel național, Legea 206/2004 modificată prin Legea 398/2006 stabilește standardele 
referitoare la buna conduită în cercetarea ştiinţifică, în vreme ce un ordin de ministru a înființat 
Consiliul Naţional de Etică a Cercetării Ştiinţifice, Dezvoltării Tehnologice şi Inovării. 

La nivelul Universităţii din Bucureşti a fost adoptat un Cod de etică ce acoperă toate tipurile de 


cercetare ştiinţifică realizată în cadrul acestei instituţii pluridisciplinare de învățământ si cercetare. 

Reglementäri referitoare la proprietatea intelectualä si deontologia valorificärii rezultatelor 
cercetării 

În ciuda dezbaterii perpetue cu privire la moralitatea protecției juridice a proprietăţii intelectuale, 
reglementări internaționale, europene şi naționale protejează autoratul şi rezultatele cercetării. 
Art. 27 alin. 2 din Declaraţia universală a drepturilor omului (1948) : Orice persoană are dreptul 
la protecţia intereselor sale morale şi materiale decurgând din orice creaţie ştiinţifică, literară 
sau artistică al cărei autor este. 
Art. 15-1 lit. C) din Pactul internaţional referitor la drepturile economice, sociale şi culturale 
(1966) : Statele parti la prezentul Pact recunosc fiecărei persoane dreptul de a beneficia de 
protecţia intereselor morale şi materiale decurgând din orice creaţie ştiinţifică, literară sau 
artistică al cărei autor este. 
Art.1 din Legea proprietății intelectuale 8/1996 : (1) Dreptul de autor asupra unei opere literare, 
artistice sau ştiinţifice, precum şi asupra altor opere de creaţie intelectuală este recunoscut şi 
garantat în condiţiile prezentei legi. Acest drept este legat de persoana autorului şi comportă 
atribute de ordin moral şi patrimonial. (2) Opera de creaţie intelectuală este recunoscută şi 
protejată, independent de aducerea la cunoştinţa publică, prin simplul fapt al realizării ei, chiar 
în formă nefinalizată. 

Plagiatul şi autoplagiatul au fost si sunt constant interzise, atunci când nu sunt considerate 
chiar fapte de natură penală. 
Art. 310 din Legea educaţiei nationale 1/2011: Constituie abateri grave de la buna conduită în 
cercetarea ştiinţifică şi activitatea universitară : a) plagierea rezultatelor sau publicaţiilor altor 
autori ; b) confecționarea de rezultate sau înlocuirea rezultatelor cu date fictive ; 
Art. 4 din Legea privind buna conduită în cercetarea ştiinţifică, dezvoltarea tehnologică şi inovare 
206/2004 : (1) În sensul prezentei legi, următorii termeni sunt definiti după cum urmează : [...] d) 
plagiatul — expunerea într-o operă scrisă sau o comunicare orală, inclusiv în format electronic, a unor 
texte, expresii, idei, demonstraţii, date, ipoteze, teorii, rezultate ori metode ştiinţifice extrase din opere 
scrise, inclusiv în format electronic, ale altor autori, fără a menţiona acest lucru şi fără a face 
trimitere la sursele originale ; e) autoplagiatul — expunerea într-o operă scrisă sau o comunicare 
orală, inclusiv în format electronic, a unor texte, expresii, demonstraţii, date, ipoteze, teorii, rezultate 
ori metode ştiinţifice extrase din opere scrise, inclusiv în format electronic, ale aceluiaşi sau aceloraşi 
autori, fără a menţiona acest lucru şi fără a face trimitere la sursele originale. 

Jurisprudenta în materie, fără a fi abundentă, sprijină mai buna înţelegere a conceptelor 


utilizate: 

— Un act efectuat in cursul unui procedeu de captare de date, care constä in stocarea 
informaticä a unui extras compus din 11 cuvinte dintr-o operä protejatä, precum si in 


imprimarea acestui extras se poate incadra in sfera notiunii de reproducere in parte in 


sensul articolului 2 din Directiva 2001/29 privind armonizarea anumitor aspecte ale 
dreptului de autor si drepturilor conexe în societatea informațională, dacă — aspect care 
trebuie verificat de instanța de trimitere — elementele preluate astfel sunt expresia creaţiei 
intelectuale proprii a autorului lor. În schimb, acelaşi act nu îndeplineşte condiţia 


referitoare la caracterul tranzitoriu prevăzută la articolul 5 alineatul (1) din Directiva 


2001/29 privind armonizarea anumitor aspecte ale dreptului de autor şi drepturilor conexe 
în societatea informațională și, prin urmare, acest procedeu nu poate fi realizat fără 
consimțământul titularilor drepturilor de autor vizati. (CJUE C-5/08, Infopaq International 
A/S c./ Danske Dagblades Forening) 

— O lucrare care nu este predominant originală, novatoare, fundamentală, ci e doar la nivel 


de compilaţie nu poate fi considerată sursa unui plagiat. Originalitatea unei lucrări este 


foarte rară şi gradul de originalitate depinde de genul lucrării analizate. (Decizia Inaltei 


Curți de Casaţie si Justiție nr.838/2011) 

6. Council Regulation (EC) No 428/2009 of 5 May 2009 setting up a Community regime for the control of exports, 
transfer, brokering and transit of dual-use items 

7. Guidance note — Research with an exclusive focus on civil applications 

8. Guidance note — Potential misuse of research 
Protectia datelor personale 

9. Regulamentul (UE) 2016/679 al Parlamentului European si al Consiliului din 27 aprilie 2016 privind protectia 
persoanelor fizice in ceea ce priveste prelucrarea datelor cu caracter personal si privind libera circulatie a acestor 
date si de abrogare a Directivei 95/46/CE (Regulamentul general privind protectia datelor) 

10. Directiva 2002/58/CE a Parlamentului European si a Consiliului din sectorul comunicaţiilor publice (Directiva 
asupra confidentialitätii şi comunicaţiilor electronice) 

11. Directiva 2006/24/CE a Parlamentului European si a Consiliului din 15 martie 2006 privind păstrarea datelor 
generate sau prelucrate în legătură cu furnizarea serviciilor de comunicații electronice accesibile publicului sau de 
rețele de comunicaţii publice si de modificare a Directivei 2002/58/CE 


12. Guidance note — Research on refugees, asylum seekers & migrants 


Ştiinţe sociale si umane 
1. Research Ethics in Ethnography/Anthropology 


2. Guidance Note for Researchers and Evaluators of Social Sciences and Humanities Research 2010 


Legislaţie naţională 

1. Legea educaţiei nationale nr. 1/2011 

2. Legea nr. 206/2004 privind buna conduită în cercetarea ştiinţifică, dezvoltarea tehnologică şi inovare 

3. Legea nr. 398/2006 pentru modificarea şi completarea Legii nr. 206/2004 privind buna conduită în cercetarea 

4. Legea nr. 319/2003 privind Statutul personalului de cercetare-dezvoltare 

5. Ordinul nr. 211/2017 privind aprobarea Regulamentului de organizare şi funcţionare a Consiliului Naţional de 
Etică a Cercetării Ştiinţifice, Dezvoltării Tehnologice şi Inovării, precum şi a componenţei nominale a acestuia 

6. Ordinul nr. 6085/2016 privind constituirea Consiliului de etică şi management universitar şi aprobarea 


Regulamentului de organizare şi funcţionare a Consiliului de etică şi management universitar 


Standarde instituţionale 

1. http://www.unibuc.ro/n/despre/Codul_de etica al Universitatii din Bucuresti.php 
Studii 

2. BARRETT, R. & Malcolm, J. (2006). ”Embedding plagiarism education in the assessment process”. International 
Journal for Educational Integrity, 2(1), 38-45 

3. HILLER, M. D. & Peters, T. D. (2005). "The ethics of opinion in academe: questions for an ethical and 


administrative dilemma”. Journal of Academic Ethics, 3, 183-203 

7. DEONTOLOGIA METODELOR DE CERCETARE. EXEMPLIFICARE 


Dată fiind marea varietate a domeniilor de cercetare abordate în Universitatea din 
Bucureşti, fiecare cu propria specificitate metodologică, am inserat în această secțiune, cu titlu 
ilustrativ, doar o dezvoltare tematică din aria studiilor literare. 

Titularii de curs sunt rugaţi să îşi definească propria tematică, eventual prin consultare cu 
alti colegi, în raport cu profilul cursanților. 


Etica studiilor literare si culturale si pericolul discriminării pe criterii de sex, rasă, etnie, 
orientare religioasă, politică, sexuală etc. 


Prof. Dr. Bogdan Ştefănescu 


3. Eticismul în studiile literare si culturale 
Problema eticii şi moralității în literatura modernă a polarizat lumea scrisului. Aflaţi pe 


poziţii radical opuse, un L. Tolstoi susținea moralismul fără rest si considera că arta serveşte un 
scop uman mai înalt decît simpla plăcere a percepţiei frumosului, în vreme Oscar Wilde practica 
un estetism inflexibil, considerînd că subiectul ori atitudinea morală abordate de opera de artă nu 
au nici o relevanță în a îi determina calitatea artistică, autonomă în raport cu realitatea. 

Autonomia esteticului fata de imperativele morale are o redutabilă tradiție în critica literară 
românească, începînd cu T. Maiorescu şi continuind cu E. Lovinescu si G. Călinescu, pentru a-și 
găsi apărători începînd cu mijlocul anilor 1960 (sub comunism!) precum M. Călinescu, N. 
Manolescu, A. Marino, M. Martin ori E. Simion. Poziţia adversă, a artei cu moralä/tendintä deține si 
ea un canon critic redutabil, care îi include pe C. Dobrogeanu-Gherea ori G. Ibrăileanu alături de 
criticii traditionalisti ori militanti care cred că arta are o misiune superioară simplului deliciu estetic. 

Disputa raporturilor dintre frumos şi bine are o veche istorie, a cărei posibilă origine este 
dezbaterea asupra termenului de kalokagathia din cultura greacă antică, ce se referea la îmbinarea 
frumosului (kalos) cu binele (agathos) şi la armonizarea tuturor trăsăturilor unei ființe umane ca 
atribut al nobletei si perfecțiunii. Conceptul oferă o bună intuiţie a faptului că frumosul şi binele au 
zone de întrepătrundere si interdependentä, aşa cum propun şi poziţiile mai moderate în privința 
moralității şi autonomiei artei. De fapt, autonomia şi heteronomia coexistă contradictoriu, în 
raporturi variabile în operele de artă. Deşi este nevoie de o înțelegere a specificului estetic al 
literaturii (al artei în general), adică a diferenţelor față de alte forme de discurs, estetismul nu poate 


explica de unul singur aportul moral, religios, politic ori sapiential al artei în societățile umane. Tot 


astfel, însă, fără o înţelegere a specificului artei fata de religie, politică, morală etc. nu putem 


înțelege experienţa estetică ori imaginarul simbolic ca pe nişte necesități profunde ale ființei umane. 


4. Comunităţi privilegiate versus comunităţi subalterne. Pericolul discriminării în 
literatură si în studiile literare si culturale 

Literatura polemică a feminismului ori negritudinii, alături de alte mişcări ce militau după cel 
de-al doilea război mondial pentru conştientizarea problemelor unor categorii umane discriminate, 
dezavantajate social si marginalizate cultural si pentru emanciparea acestor grupuri, au reprezentat 
contextul în care se impune spre finalul anilor 1960 o nouă abordare academică a literaturii și artei — 
studiile culturale. Acest curent critic observă că literatura şi celelalte arte sînt şi ele medii prin care 
se perpetuează inegalitätile şi percepțiile cliseizate, defăimătoare asupra unor categorii lipsite de o 
voce proprie şi de putere în societate: femeile, tinerii, clasele inferioare, rasele diferite de cea albă, 
etnicii ori cultele minoritare etc. Criticii care operează de pe platforma ideologică a studiilor 
culturale argumentează că operele de artă ce au servit astfel de interese în decursul istoriei au fost 
acceptate şi incluse într-un „canon” pe care educaţia si mijloacele de comunicare în masă l-au 
instaurat în mentalul colectiv ca rezultat al unor ierarhii valorice. Studiile culturale subminează şi 
„deconstruiesc” acest canon, propunind texte ori interpretări alternative ce reprezintă perspectiva si 
interesele minoritarilor, a oprimatilor de tot felul. Criticii culturalişti deconspirä rolul nefast al 
imaginilor-cliseu despre femei, negri/asiatici/indieni americani, religii ne-crestine ori adevăr și iubire 
propovăduite de literatură si de celelalte arte; ei se opun mentalitätii care crede într-o presupusă 
esență a unor astfel de grupuri ori în presupuse adevăruri și valori universale, de fapt jaloane ale 
unor comunități culturale particulare, cu comportament hegemonic, prin care impun altora 
standardele lor cu pretenţii de reprezentativitate general-umană. Prin preluarea ne-critică a unor 
astfel de perspective şi a discursului prin care acestea se impun, tinerele generaţii riscă să perpetueze 


comportamente excluzionare, discriminatorii şi şovine. 


5. Discurs si putere 

Studiul literaturii şi culturii a suferit mutații profunde odată cu afirmarea unor noi teorii 
asupra limbajului uman ca „discurs”. Studiile culturale s-au folosit de teoriile radicale asupra 
relaţiilor de putere (de ex., Nietzsche, Marxismul, Foucault), pe care le-au combinat cu înțelegerea 
(post)structuralistă a discursului şi cu unele concepte ale psihanalizei, pentru a devoala felul în care, 
prin îndoctrinare şi estetizare, majoritarii ori grupurile de putere au perpetuat ideologii suprematiste, 
discriminatorii fata de comunitățile culturale marginalizate, „subalterne”. Michel Foucault şi Pierre 


Bourdieu, teoriile pragmatice asupra performativitätii limbajului (J. Austin, J. Searle și alți 

teoreticienii actelor de vorbire), Critical Discourse Analysis (N. Fairclough, R. Wodak, T. Van Dijk) 
au impus ideea că limbajul este o formă de (inter)actiune socială, care creează realități umane, nu 
doar le reflectă — este, deci, o formă de exercitare a puterii, dar şi de rezistență şi de subminare a 
puterii. Tot aşa cum repartiția inegală a capitalului material (financiar, tehnologic, politic etc.) 
produce inegalităţi şi relaţii de dominație, discrepantele de capital simbolic (Marcel Mauss, Pierre 
Bourdieu) produc ierarhii de putere si se pot converti în capital social si financiar. Prin continuarea 
discursului patriarhal, suprematist, esentialist ori universalist în studiul literaturii şi culturii se 
internalizează o dată în plus astfel de asimetrii în relațiile de putere şi se asigură premizele 
ideologice pentru inechitäti sociale față de grupuri si comunităţi ignorate ori defaimate în mod 


tradițional şi sistematic. 


Exemple de teme de dicutie: 

Manuale unice versus manuale alternative: cum pot ele contribui la impunerea unei viziuni 
canonice asupra comunităților culturale şi a valorilor acestora. 
Este corectitudinea politică un mijloc adecvat de redresare a inegalitätilor economice, sociale si 


culturale? 

8. REDACTAREA CORECTĂ A UNEI LUCRĂRI ACADEMICE 


Prof. Dr. Marian Popescu 


1. Autori, Autorat, Co-autorat 

Legea 8/1996 stabileşte cadrul pentru definirea noţiunii de Autor: „Este autor persoana 
fizică sau persoanele fizice care au creat opera”. (Art.3, alin.1); „Se prezumă a fi autor, până la 
proba contrară, persoana sub numele căreia opera a fost adusă pentru prima dată la cunoștință 
publică.” (Art.4, alin.1) Calitatea de Autor există individual, în co-autorat si colectiv. Legea 
definește drept „operă comună” opera „creată de mai mulți autori, în colaborare” iar dreptul de 
autor în acest caz „aparţine coautorilor acesteia, între care unul poate fi autorul principal, în 


condiţiile prezentei legi.” (Art. 5, alin. 1,2) 


Autorul deține drepturi morale asupra operei, care nu pot fi înstrăinate, şi drepturi 


patrimoniale care pot fi înstrăinate. 


Stabilirea calităţii de Autor e, nu odată, dificilă, generând suspiciuni în ce priveşte 
plagiatul sau alte forme de malpraxis academic. Situaţiile cele mai frecvente privesc „traficul” de 
prestigiu prin care autorul (sau co-autorii) includ(e) „numele” unei alte persoane, cu prestigiu 
academic mai mare sau importanță într-o anume conjunctură, în calitate de co-autor al operei la 
care, însă, nu a avut nicio contribuţie. 

Cercetătorii au constatat existența şi persistenta benefică a rețelelor de co-autorat, ferment 
al Colaborării în mediul de Cercetare, dar şi a situaţiilor penibile ale falsului co-autorat sau a 
citării excesive între membrii unui grup în vederea creșterii artificiale a indicelui Hirsch, de pildă. 
Domeniile de cercetare își stabilesc reguli proprii privind stabilirea calității de Autor şi Co-autor, 
în funcție de contribuţia intelectuală, organizarea, conducerea şi supervizarea finală a lucrării. O 
cercetare românească! examinează caracterisiticile particulare ale reţelelor de co-autorat in 


România, Polonia şi Slovenia, factorul lor deformator şi efectul asupra modurilor citării. 


' Marian-Gabriel HÄNCEAN, ”The impact of personal co-authorship networks on the citation distribution within 
academic communities”, prezentatä la ICUB, 4 nov.2016. 


Enorm de multele situatii de atribuire eronatä a calitätii de Autor, sau de aducere la 
cunostinta publicä a operei sub alt nume decät cel al „creatorului” ei, din literaturä, picturä, 
muzică, ştiinţe demonstrează nu numai cât de dificilă e stabilirea acestei calități, ce consecințe, 
multe dintre ele grave, decurg din falsa atribuire şi impostura academică. Exercitarea functiei- 
autor, cum o denumeşte Michel Faucault, presupune nu numai, în cazurile textelor ştiinţifice, 
citarea corectă, ci şi fiabilitatea conținutului citat. (FOUCAULT: 33-63) 

Întrucât succesul în cercetarea modernă depinde esenţial de ideea de Colaborare, să 
observăm că ea implică, prin elementele sale de bază — cooperare, încredere, colegialitate, 
corectitudine si responsabilitate — fixarea calității de Autor, Co-autor, Autor principal. (SHAMOO, 
RESNIK: 48) Nivelul calității auctoriale într-un mediu academic dă şi instituției respective o 
rațiune solidă a dezvoltării sale din perspectivă deontologică. 

Abaterile de la buna conduită în cercetare, în acest caz, sunt consemnate în Legea 
206/2004, la Art.2: 

,c) includerea în lista de autori a unei publicații ştiinţifice a unuia sau mai multor coautori care nu 
au contribuit semnificativ la publicaţie ori excluderea unor coautori care au contribuit semnificativ 
la publicaţie; 

d) includerea în lista de autori a unei publicații ştiinţifice a unei persoane fără acordul acesteia; 

e) publicarea sau diseminarea neautorizată de către autori a unor rezultate, ipoteze, teorii ori 
metode ştiinţifice nepublicate”. 

Ce relaţie poate exista între ideea de „Autorat” si cea de „Copie”? Chestiunea trebuie 
observată în planuri distincte: cultural, tehnologic (apariţia tiparului, în general, a tehnologiilor 
scrisului, apariția internetului), lingvistic, economic (tensiunile, inclusiv cele juridic-legislative, 
privind drepturile de autor și exploatarea acestora). O situație specială a acestei relații e 
autoplagiatul, în care atât originalitatea, etica și folosirea aceluiaşi material prin copiere sunt puse în 
discuţie (v. Autoplagiatul). O altă situaţie se referă la reciclarea si publicarea aceluiaşi material, fără 
vreun adaos original şi fără să fie o copie fidelă, în acelaşi timp. Sunt puse în discuţie aici Copia, 
etica şi intenția de a înșela atunci când reciclarea serveşte creditării academice sau în cercetare. 

Să observăm, de la început, că ideea de Copie o premerge pe cea de Autor. Necesitatea de 
a copia (pergamente, manuscrise pe suport de hârtie, desene, imagini, partituri, schițe, grafice etc.) 
a fost/este atât de mare, încât mult din progresul economic, social nu ar fi fost posibil fără copiere. 
O pledoarie cu explicaţii extinse privind copiatul e în cartea lui Marcus Boon (BOON 2010). Nu 
orice copiere este blamabilă. Ea devine astfel când sunt încălcate drepturi de proprietate 


intelectuală, de autor, când „originalul” este contrafäcut. 


48 


Ideea de Copie a fost/este mereu pusä in relatie cu aceea de Original. Legislatia nu este 
foarte clarä in ce priveste ideea de „operä originalä”, desi prevede calitatea aceasta a operei: 
„Constituie obiect al dreptului de autor operele originale de creatie intelectualä in domeniul literar, 
artistic sau stiintific, oricare ar fi modalitatea de creatie, modul sau forma concretä de exprimare si 


independent de valoarea si destinația lor,...”. 


2. Copie, a copia in epoca digitalä 

Odatä cu aparitia internetului, folosit extensiv de studenti pentru copy-paste, conceptul de 
„copie”, în raport cu cel de „original”, este chestionat, de două decenii, cel putin, în literatura de 
specialitate (filonul platonician privind „copia” a răzbătut, prin Renaştere, până azi). Baza morală 
a lui „a copia” e acum pusă în discuţie şi cred că studenţii noştri ar putea beneficia de invitația la o 
re-fixare a unor fundamente morale. Copierea ilicită din internet, nu numai că substituie fraudulos 
efortul propriu pentru realizarea unei lucrări, dar sacrifică aspectul original al acesteia. Plagiatul 
prin preluare de pe internet a devenit mai uşor şi a permis proliferarea sistemului de înșelăciune 
contractuală (contract cheating si site-urile specializate în furnizarea, la cerere, contra cost, a 
produsului cerut: lucrare de licenţă, disertaţie, referate etc. Denumite si Essay Mills (fabrici de 
lucrări), acestea au situație legală intens criticată la această oră. 

Internetul produce, astfel, noi provocări pentru ideile de Plagiat, Autorat, Copie, Remix, 
Drepturi de autor ș.a. Jonathan Bailey” observă că modurile citării la elevi şi studenţi sunt puternic 
influențate de internet (v. cum se citează pe rețele de socializare, de pildă) si crede că preocuparea 
pentru instruirea lor în școală în acest sens trebuie să fie mai intensă și mai timpurie. Un aspect 
important e că problema plagiatului prin internet şi a preluărilor de conţinut în moduri schimbate 
ale citării devine, în multe tari, una publica. 

Am scris despre acest fenomen, al preluärii agresive, compulsive, din internet, cu 
consecinţe clare, unele psihologice grave, şi l-am numit „mintea copy-paste”.* 

Studenţii noştri ar putea beneficia de o instruire mai insistentă, consecventă pe parcursul 
scolaritätii astfel încât citarea, referentierea (v. Indicarea corectă a surselor şi Modalităţi de 
referentiere şi citare) să nu devină o problemă cu efecte adverse asupra situaţiei lor academice si 


chiar a tutorelui/supervizorului lor academic. 


? BAILEY Jonathan, ”5 ways the Internet Changed Plagiarism”, in Plagiarism Today, 30 mai 2017 (v. https://mail. 
google.com/mail/u/0/?tab=wm#label/Plagiat/15c59ac8ec669502 
= POPESCU, Marian, „Mintea Copy-paste”, articol de pe blogul autorului, www.marianpopescu.arts.ro, 16 iulie 2016 


49 


BIBLIOGRAFIE 


Legea 8/1996, cu modificările ulterioare (www.Lege5; accesarea modificărilor presupune abonament) 

Legea 206/2004, cu modificările ulterioare (http://www.LegeS5) 

Legea 1/2011, cu modificările ulterioare (http://www.Lege5) 

BOON, Marcus (2010), In Praise of Copying, Harvard U.P. (disponibilă si online la: http://www.hup 
-harvard.edu/features/in-praise-of-copying/) 

FOUCAULT, Michel, Ce este un autor?, Idea Design & Print, Cluj-Napoca, 2004 

HOSTIUC, Sorin; CURCA, George Cristian, Etica publicării ştiinţifice. Mic indreptar pentru stiintele biomedicale, 
Casa Cärtii de Stiinta, Cluj-Napoca, 2012 

ISOC Dorin, Ghid de acțiune contra plagiatului. Buna conduită, prevenire si combatere, Ecou transilvan, Cluj- 
Napoca, 2012 

SHAMOO, Adil E., RESNIK, David B., Responsible Conduct of Research. Oxford University Press, New York, 2003 


3. Indicarea corectä a surselor 

Despre aceastä temä s-a scris si s-a publicat foarte mult. Aceastä operatiune esentialä pentru 
deontologia academicä este insotitä si de conditia unei alegeri sau impuneri. Care e modalitatea, stilul 
de referentiere si citare pe care le alegi? Alegerea indicä si apartenenta la un tip de culturä 
academică, cunoașterea eficace a utilizării autorilor şi lucrărilor lor publicate până la tine. Odată 
alegerea făcută, în cunoștință de cauză, conform normelor culturii academice căreia îi apartii, odată 
exersată, ea va deveni reflex si te scuteste, apoi, de eforturi inutile. Nu e fără folos şi cunoașterea altor 
stiluri decât cele ale culturii tale universitare: sunt edituri, reviste care cer un anume stil de citare. 

Denominarea Bibliografie, folosită încă intens la noi, nu face clară distincţia între citare şi 
referinţă. Construcţia listei referintelor la finalul lucrării este o operaţiune complexă, care denotă 
şi modul în care autorul şi-a construit planul lucrării, şi-a înscris distinct obiectivele si a creditat 
lucrările semnificative pentru tema sa. Notele de subsol, care adesea sunt indicaţii bibliografice, 
sunt mai putin folosite la noi pentru alte precizări decât cele ale surselor. 

Indicarea corectă a surselor e un indiciu al standardului etic operațional al autorului, al 
modului său de raportare atât la propriul său mediu academic, de cercetare, cât şi la colegii/colegele 
din alte comunități academice. 


Cele mai cunoscute stiluri sunt: 


APA (American Psychological Association) 

Acesta de citare cuprinde cele mai multe dintre situaţiile standard în care se află cel/cea 
care face citarea/referentierea. Insistenta e pe numele autorului şi anul de apariţie a lucrării. 

Citarea apare în text în două forme: în paranteză: "(Albu 2012: 23)” sau narativ: ” Albu 
(2012: 23) a scris despre filosofia detasärii”. 

Referințele construiesc bibliografia şi înseamnă lista de la finalul lucrării cu datele 


complete de identificare ale lucrării citate: "Albu, I. (2012), Despre detaşare. laşi: Polirom” 

MLA (Modern Language Association) 

Stilul acesta de citare/referentiere e familiar multora. El incearcä sä adapateze regulile la 
varietatea enormă a surselor si a modului de alcătuire a Bibliografiei finale. Noi folosim încă acest 
termen, “bibliografie”, care are originea în cuvinte greceşti însemnând “carte”, “scris”, în timp ce 
varietatea surselor include azi pe cele online (de tip scris, video, audio, slides ş.a.). Regulile de 
bază MLA, de pe site-ul Universităţii Pardue, de exemplu: 

— https://owl.english.purdue.edw/owl/resource/747/01/ 


— http://www.mla.org/MLA-Style/What-s-New-in-the-Eighth-Edition 


Chicago 

Este stilul care acordä mare importantä citärii prin note (de subsol sau de sfärsit de 
capitol/lucrare). In acelasi timp, stilul e eficient pentru credibilitatea indicärii surselor in contextul 
unei suspiciuni de plagiat sau testäri a similitudinii. 

Regulile de bazä ale stilului Chicago, pe site-ul Universitätii Pardue, de exemplu: 


— https://owl.english.purdue.edu/owl/resource/717/01/ 


Harvard 

Stilul e simplu, pune ín prim plan Autorul si Data, dar, la fel ca si celelalte stiluri, se 
adapteazá variatelor tipuri de surse si suporturi (hártie, digital). 

Regulile de bazá ale stilului, pe site-ul Imperial College of London, de pildá: 
—http://www.imperial.ac.uk/media/imperial-college/administration-and-support-services 


/library/public/Harvard.pdf 


Dintre multele tutoriale sau ghiduri: 
— https://redactareacademica.wordpress.com/20 15/04/28/tutorial-stil-de-citare-apa/comment-page-1/ 
— A guide to the APA 6th ed. referencing style (http://www.apastyle.org/manual/) 
— http://www.humanistica.ro/meniu/Reguli de citare.pdf 
— Ghid de scriere academică pentru studenți, SAR, ANOSR, 2017 (http://www.romaniacurata.r 


o/wp-content/uploads/2017/07/Ghid-de-scriere-academicá-pentru-studenti.compressed-1.pdf 


Un aspect important al muncii privind indicarea corectá a surselor si adoptarea unei 
modalitáti de referentiere si de citare e cel privitor la organizare. Insistám prea putin pe acest tip 
de instruire a studentilor. 


Cáteva reguli de bazá, asa cum le-a sistematizat Leslie Stebbins (STEBBINS 2006: 155): 

— Când faci copy-paste dintr-o sursă, copiază întreaga citare (autor, titlul, dată, editură); 

— Când citezi de pe o pagina de web, pune si data accesării; 

— Fie pui toate Notele într-un document Word (”depozitul” tău), marchează (de ex. color) 
textul care nu e al tău astfel încât, atunci când te apuci de scris, sá nu incurci ce scrii fu cu 
ce ai copiat din alții; 

- Foloseşte bold sau ( ) pentru comentarii sau parafraze care sunt cu cuvintele tale; 

-E util să scrii cu cuvintele tale rezumatul ideilor, esenţa conţinutului pe care s-ar putea 
să-l foloseşti în lucrare (nu uita să indici din ce este dedus rezumatul, esența); 


— Orice notă de mână, pune-o in format electronic si stochează în “depozitul” de Note; 


În lucrul cu studenții, important, în tehnica referentierii și a citării este adecvarea selecției 
surselor, a conţinuturilor, la ceea ce scrie studentul. Citarea e, de multe ori, efectul unei similitudini: 
ai găsit ceva asemănător, care ar ilustra ideea ta, dar, de multe ori, se vede că citarea nu produce 
semnificativ îmbogățirea conținutului. Desigur, citarea, referentierea pentru susținerea punctului de 
vedere personal presupun accesarea unei mase mari de surse. Studenților le-ar fi utilă indicarea 
reperelor mari (site-uri specializate, baze de date de profil ş.a.) şi instrucțiuni de folosire a acestora. 

E instructiv să afli cum funcţionează, din punctul de vedere al citării, referentierii, un sistem de 


detectare a similitudinilor, cum este Ithenticate, de pildă, sau Urkund, care pare mai performant. 

9. PLAGIATUL 


Prof. Dr. Marian Popescu 
Prof. Dr. Dumitru Sandu 
Prof. Dr. Bogdan Stefänescu 


1. DEFINIREA PLAGIATULUI 


a) Definitii juridice (legislatia nationalä) 


Plagiatul este un fenomen de-a dreptul endemic în lumea academică (Maurer, Kappe si Zaka 
1051). În România, plagiatul a constituit în ultima vreme un subiect de interes public, implicând o 
serie de politicieni în scandaluri publice, dintre care cel mai notoriu a fost cazul plagiatului lucrării 
de doctorat de către prim-ministrul Victor Ponta. Plagiatul este înțeles în general ca o formă de furt 
intelectual prin care se obțin printr-o înşelăciune calificative, grade și titluri, precum si avantaje 
financiare ori sociale, adesea cu încălcarea drepturilor de autor ale altora. Cu toate acestea, plagiatul 
nu este definit în legislaţia română decât într-un scop destul de restrâns si de către o singură lege — 
Legea 206/2004 privind buna conduită în cercetarea ştiinţifică (apud Florea 1.1.). 

Plagiatul este, conform dispozițiilor art. 4 alin. (1) lit. d) din Legea nr. 206/2004, „expunerea 
într-o operă scrisă sau o comunicare orală, inclusiv în format electronic, a unor texte, expresii, idei, 
demonstraţii, date, ipoteze, teorii, rezultate ori metode ştiinţifice extrase din opere scrise, inclusiv în 
format electronic, ale altor autori, fără a menţiona acest lucru şi fără a face trimitere la sursele 
originale (s.n.)”. La art. 4 alin. (1) lit. e) din aceeaşi lege, autoplagiatul este definit ca „expunerea 
într-o operă scrisă sau o comunicare orală, inclusiv în format electronic, a unor texte, expresii, 
demonstraţii, date, ipoteze, teorii, rezultate ori metode ştiinţifice extrase din opere scrise, inclusiv în 
format electronic, ale aceluiaşi sau aceloraşi autori, fără a menţiona acest lucru şi fără a face 
trimitere la sursele originale (s.n.)”. 

N.B.: Sub incidenţa legii intră doar personalul care activează în domeniul cercetare-dezvoltare, 
inclusiv cadre didactice universitare, (definit in Art. 6 din Legea nr. 319/2003) si beneficiarii unor 
fonduri publice de cercetare-dezvoltare. (Art. 1, alin. 4 din Legea 206/2004). S-ar părea că, dintre 
studenți, doar doctoranzii intră în această clasificare, nu şi masteranzii ori studenții ciclului de 


licenţă. (apud Florea 1.3.). 


b) Definiţii institutional-academice 


În pofida definirii si descrierii relativ sumare a plagiatului în legislaţia națională, se cuvine 
ca universitățile româneşti să îşi asume răspunderea publică de a combate acest fenomen ce 
constituie o ilegalitate si o abatere de la normele deontologice ale universităților de elită ale lumii. 
De aceea, Universitatea din Bucureşti cuprinde în texte normative interne referiri explicite la 
condamnarea şi sancţionarea plagiatului (Carta UB, Codul de Etică al UB, Regulamentul UB 
privind activitatea profesională a studenților) şi monitorizează cazurile de încălcare a acestor 
norme prin Comisia de Etică a UB şi prin alte corpuri constituite la nivelul diverselor structuri din 


cadrul Universităţii (facultăţi, centre de cercetare, şcoli doctorale, departamente). 


Universitatea din București 

Plagiatul este definit, cu unele diferenţe, doar în Ghidurile împotriva plagiatului redactate de 
către Facultatea de Jurnalism şi Științele Comunicării şi de către Centrul de Cercetare în Etică 
Aplicată, precum şi în Regulamentul privind activitatea profesională a studenţilor redactat de către 
Facultatea de Limbi şi Literaturi Străine (precizările de acolo fiind imbrätisate ulterior, cu mici 
modificări, şi de către Facultatea de Litere). Există referiri implicite ori tangentiale la unele forme de 
fraudă academică subsumabile plagiatului şi autoplagiatului în Codul de Etică al UB (Cap. II, art. 


8-28), dar nu există o definiţie a plagiatului în niciunul dintre normativele UB. 


Universitățile de top din clasificarea Quacquarelli Symonds 

Trecând în revistă reglementările impuse de unele universităţi de pe primele 10 poziții ale 
topurilor AR WU Shanghai si Quacquarelli Symonds (MIT, Stanford, Harvard, Caltech din SUA si 
Oxford şi Cambridge din Marea Britanie) observăm că şi acestea oferă doar definiții minimaliste 
ale plagiatului, completate, însă, de tutoriale fizice ori on-line si de descrieri mai detaliate ale 


formelor de plagiat, precum si de sugestii şi căi efective de evitare a acestuia. 

Tabel comparativ cu asemănări si discrepante între definitiile din documentele normative ori îndrumările metodologice ale UB si ale unor universităţi de top. 


(DA "full 
acknowledge 


Def.minimalistă, vagă, 
detaliată prin descr. 


OXFORD DA DA DA ment”) DA DA formelor de plagiat 
Def.minimalistă, vagă, 
detaliată prin descr. 

CAMBRIDGE DA DA DA formelor de plagiat 

DA 
(”assertionsd Def.minimalistä, vagä, 
ata, or detaliată prin descr. 

MIT DA DA figures”) DA formelor de plagiat 

STANFORD DA | DA DA DA 
Plagiatul nu e definit; este 
detaliat ce trebuie sä facä 
studentii ca sä evite 

HARVARD DA DA DA DA DA plagiatul 
Def.minimalistä, vagä, 
detaliată prin descr. 

CALTECH DA DA DA Implicit DA formelor de plagiat 

UNIV. BUCUREȘTI 

Cod de Etică DA | DA DA DA DA 
Mai multe definiții 
generice, minimaliste. Nu 
este detaliat plagiatul, ci 
doar drepturile de autor 
(Legea 8/1996) si 
incälcärile bunei conduite 
din Legea 206/2004 (care 

UNIV. BUCURESTI depăşesc sfera 

Ghid FJSC DA | DA DA DA plagiatului) 

UNIV. BUCUREȘTI 

Ghid CCEA DA | DA DA DA DA DA 

UNIV. BUCURESTI 

Regulamentul Stud. 

FLLS DA | DA DA DA DA 


c) Definirea conceptualä si operationalä in recunoasterea plagiatului* 


In pofida variatiilor contextuale, de timp si spatiu, plagiatul este definit, conceptual, in 
majoritatea formulärilor, ca preluare prin recunoastere inadecvatä a unor componente intelectuale 
(idei, text, date, metode) din opera? unui alt autor, ín cadrul unei opere difuzate sub semnáturá 
proprie. Pledeazá in favoarea ideii de generalitate a unei astfel de abordári un sondaj international care 
a determinat, la nivelul a 53 de definitii ale plagiatului, sase componente cheie referitoare la ”(1) 
materialul care a fost (2) preluat de la (3) o anume sursá de cátre (4) cineva, (5) fárá recunoastere 
si (6) cu sau fără intenția de a înşela (Flowerdew & Li, 2007: 163). Într-o sinteză de dată recentă se 
accentueazä asupra faptului cá plagiatul ca abatere de la bunele practici de integritate in cercetare 
este o preluare fárá recunoastere adecvatá din lucrarea originalá a altui autor (ALLEA, 2017). 
Seria de abateri deontologice de care apartine plagiatul mai include si prezentarea unor date ca si 
cum ar fi rezultat de másurátori reale (prefabricare) si falsificarea rezultatelor de cercetare. 

Aceste definiri ale plagiatului sunt in depliná concordantá cu acceptiunea datá conceptului 
si in Legea 206 din 2004. Regásim si aici elementele definitorii pentru plagiat rezultate din 
sondajul anterior mentionat (opera de autor ín care se preiau, fárá recunoastere adecvatá, 
componente din opera altui autor). 

La definirile conceptuale mentionate este de adäugat si definirea operationalä, cu o listá 
relativ completá a ceea constituie plagiat. Un bun exemplu ín acest sens este definirea operationalá 
disponibilá pe site-ul University College of London‘. 

Recunoasterea plagiatului poate fi realizatá in baza unor principii care nu fac altceva decát sá 
operationalizeze definitia conceptului si a unor procedee care, la rándul lor, permit aplicarea efectivá 


a principiilor in practica de mäsurare a variatiilor calitative si cantitative ale fenomenului?. 


Întrebări: Este corect sá se discute despre plagiat ca furt? Dacă ”da”, în ce sens? Cu ce ati 


completa definirea operaţională a plagiatului în varianta UCL? 


* Prezenta secţiune de curs urmează, în esenţă, liniile de argumentare susținute în ghidul Consiliului Naţional de Etică 
a Cercetării (CNECSDTI) referitor la „principii şi procedee de identificare a plagiatului” (în curs de difuzare pe site- 
ul Consiliului), cu adaptări de rigoare pentru cadrul de fata. O primă formă a acestui ghid si discuţii asociate lui sunt 
disponibile la http://www.contributors.ro/administratie/educatie/spre-o-diagnoza-integrata-a-plagiatului/ . 

° Termenii de ”autor”, ”creatie intelectuală” si ”operä” sunt folosiţi în sensul precizat, în context legislativ românesc, 
în legea 8/1996. 

° »Plagiarism is: submitting someone else's work as your own; copying words or ideas from someone else without 
giving credit; failing to put a quotation in quotation marks giving incorrect information about the source of a 
quotation; changing words but copying the sentence structure of a source without giving credit; copying so many 
words or ideas from a source that it makes up the majority of your work, whether you give credit or not” 
(https://www.ucl.ac.uk/students/exams-and-assessments/plagiarism). 

7 Tehnic vorbind, identificarea plagiatului într-o lucrare pune exact problemele măsurării oricărui fenomen care este 
alcătuit dintr-o mulțime de acte sau evenimente de același tip. În acest caz elementele constitutive pentru plagiat sunt 
idei, cuvinte, structuri de frazare, date, tabele sau metode preluate în lucrarea proprie fără citarea adecvată regulilor 
deontologice de cercetare ştiinţifică. 

2. VALORILE CARE FUNDAMENTEAZĂ COMBATEREA SI SANCTIONAREA 
PLAGIATULUI 


Problema plagiatului intră în sfera deontologiei academice, adică tine de normarea conduitei si 
moralității comunităţilor academice în virtutea unor valori, principii şi standarde autoimpuse. Deşi 
stabilirea acestor jaloane de moralitate academică nu depinde în principal de consecințele 
acțiunilor, acestea sînt determinante în judecarea şi sancţionarea acțiunilor şi comportamentelor 
din lumea academică. 

Din felul în care universităţile definesc şi descriu plagiatul, precum si din politicile lor de 
prevenire şi sanctionare a acestuia, rezultă cîteva principii si valori ale deontologiei academice, la 
care aderă şi Universitatea din Bucureşti: 

— onestitatea şi onoarea; 

— echitatea (evaluarea fiecăruia după propriile performanţe); 

— originalitatea şi creativitatea cercetării; 

— excelența în predare şi în procesul de învăţare. 

Deschiderea internaţională şi multiculturală a universităților de astăzi a condus la 
înțelegerea comparativă a normelor deontologice. Lumea academică a observat că practicile 
acceptabile ale citării si onestitätii academice variază în funcție de disciplină, gen (discursiv) si 
situație academică, dar si de la o cultură la alta. De aceea, este nevoie ca principiile si normele 
deontologice, inclusiv cele legate de plagiat şi de conduita citării, să fie contextualizate şi 
explicate clar şi în detaliu. 

Desigur, prevenirea plagiatului este de preferat situaţiilor de concentrare pe suspiciunile 
legate de acest tip de fraudă intelectuală. Precum în cazul oricărei maladii, însă, odată ce apare un 
simptom este important ca diagnosticarea să fie corectă. Răspunsul trebuie dat nu numai în 
termeni de alb şi negru, de ”este” sau ”nu este” ci, mai ales, de gravitatea încălcării regulilor de 
deontologie profesională. De aici decurg şi evaluările în legătură cu sancțiunile adecvate în cazul 
în care suspiciunile sunt întemeiate. Importanța acestui capitol în arhitectura generală a cursului 
decurge, însă, şi din considerente de prevenire a furtului intelectual de tip plagiat si prin 
descurajarea ideologiilor pro-plagiat care tacit sau explicit îl favorizează. După cum vom vedea, 
fiecare dintre principiile care ghidează procedeele de recunoaştere a plagiatului poate avea o 


funcţie pozitivă în demontarea pseudo-argumentelor menite să îl tolereze sau favorizeze. 


57 


3. NORME SI PROCEDEE DE IDENTIFICARE A PLAGIATULUI 


. e. e$ . . . Y iZ A 
a) Principii de diagnosticare a gradului de respectare a normelor de bună conduită in 


cercetarea stiintificá 
Aceste principii sunt codificate la modul general in legi, dar si la nivel de ghiduri de operare 
specifice diferitelor tári sau comunitáti. Existá principii generale pentru toate cele trei tipuri de fraudá 
intelectuală” — prefabricare date, falsificare date si plagiat —, dar si principii specifice fiecäruia dintre 
tipurile menţionate. În cazul de faţă ne vom referi strict la principii si procedee!" valabile pentru 
evaluările legate de suspiciunile de plagiere în domeniul cercetării ştiinţifice din România. 
1. Plagiatul este cu atât mai sever!! cu cât: 

a. este marcat în mai mare măsură de intentionalitate şi nu decurge din simplă 
necunoaştere a regulilor de bună conduită ştiinţifică sau din simple erori materiale 
de redactare; 

b. acoperă o mai mare pondere din formele de prezentare a operei analizate (cuvinte, 
paragrafe, pagini, tabele, grafice ); 

c. încărcătura de idei originale preluate fără recunoaşterea adecvată a sursei este mai 
mare în arhitectura lucrării, iar acestea sunt localizate în mai mare măsură în 
introducere, concluzii sau alte secțiuni ale lucrării destinate în mod special 
contribuţiilor specifice autorului; 

d. manifestă în mai mare măsură un caracter repetitiv în seria lucrărilor semnate de 
autorul suspectat de plagiat. 

2. Logica de tip compensatoriu nu este indicată în diagnosticarea plagiatului. Concluzia 
finală a analizei nu decurge din "suma aritmetică” a părților sau componentelor conforme 


şi a celor neconforme cu deontologia ştiinţifică în cadrul lucrării evaluate. 


$ Primele cinci principii sunt constitutive, legate de conţinutul si forma operei analizate, iar ultimele două, 6 si 7, sunt 
extrinseci, asociate fie cu modul de utilizare a lucrării în cauză, fie cu tehnica folosită pentru diagnosticarea plagiatului. 

? Codul European de conduită pentru integritatea în cercetare elaborat de ALLEA (2017) menţionează o listă de 
nouă astfel de principii (p.9): acuratete-obiectivitate și completitudine în examinarea violărilor sau suspiciunilor de 
abatere de la normele de bună conduită, evitarea conflictului de interese, formularea unor concluzii ale investigaţiei, 
confidentialitate pentru protejarea celor care fac investigația, protejarea instituţională a denuntätorilor, transparența 
publică a procedurilor de evaluare, buna-credintä a tuturor părților implicate în evaluare, corecta informare a celor 
suspectaţi de plagiat asupra analizelor care îi privesc, sancţionarea proportional cu gravitatea faptei, prezumptia de 
nevinovăție a celor suspectați de plagiat până la proba contrarie. 

10 Codificarea pe care o propunem derivă nu numai din literatura de specialitate ci și, direct, din experiența acumulată 
de autorii capitolului în evaluarea diferitelor lucrări de cercetare suspecte de plagiat în cadrul comisiilor de etică din 
care au făcut sau fac parte, CNTDCU, CNE etc. 

!! Criterii similare în identificarea severitätii plagiatului sunt adoptate şi în abordarea propusă de către Universitatea 
Rutgers (http://academicintegrity.rutgers.edu/academic-integrity-policy/levels-of-violations-and-sanctions/, consultat 
la 28 septembrie 2017) 

3. Plagiatul de text care incorporeazä idei pretins a fi minore de cätre autor sau de cätre 
apärätorii säi este tot plagiat de marcä stilisticä in redactare. Desigur, evaluarea acestui gen de 
abatere de la normele de bunä conduitä se va face si prin luarea in consideratie a volumului de 
text preluat în sistem bloc sau cu păstrare a structurilor de frazare, dar cu ”mozaicarea” 
paragrafelor preluate ilegitim prin înlocuirea unor cuvinte, sintagme sau propoziții. 

4. Lipsa legislaţiei de ”azi” la data când a fost publicată lucrarea analizată nu constituie un 
argument justificativ pentru plagiere. Comunitatea științifică românească, prin elitele ei 
veritabile a fost în permanență conştientă de exigenţele de bună practică în domeniu. 
Dovadă clară în acest sens este viabilitatea lucrărilor pe care aceştia le-au semnat în 
diferite etape istorice ale României moderne. 

5. Recunoașterea plagiatului nu se poate reduce la o simplă raportare de procent de text cu 
mare similitudine cu alte texte de pe internet, detectat ca atare prin softuri specializate. 
Folosirea simultană cu înregistrările de similitudine de text a evaluărilor de conţinut, 
privitoare la idei preluate neadecvat sub aspectul modului de citare, este obligatorie. 

6. Componentele cunoașterii comune nu intră strict sub incidența principiilor de 
deontologie anterioare. 

a. Acest principiu, însă, nu poate fi considerat ca bază pentru ideologiile care 
consideră că formulările interpretative asupra unor evenimente istorice, acte 
normative sau regularitäti ştiinţifice pot fi preluate oricum, fără citările adecvate. 
Aceste interpretări au o încărcătură de originalitate dată cel puţin de modul de 
frazare, care face ca preluarea lor fără recunoaşterea adecvată a sursei să poată duce 
tot la o culpă de plagiere. 

b. Atunci când preluarea dintr-o sursă de cunoaştere comună este masivă şi aduce o 
contribuție importantă la lucrarea proprie, citarea ei corectă se impune. Altfel textul 
poate fi considerat plagiat "°. 

7. Gravitatea actului de a plagia este dată nu numai de caracteristicile anterior menţionate 
legate de modul în care a fost realizată opera cu fraude de tip plagiat. Contează în evaluare 
şi modul în care este utilizată de către autor lucrarea respectivă. Folosirea ei pentru a aduce 
avantaje materiale sau de promovare profesională autorului este o circumstantä 


agravantă în diagnosticarea abaterii de la normele de bună conduită științifică. 


12 "Note, finally, that when you draw a great deal of information from any single source, you should cite that source 
even if the information is common knowledge, since the source (and its particular way of organizing the information) 
has made a significant contribution to your paper” (Harvey, 2008: 14). 

In legäturä cu fiecare dintre cele sapte principii anterior mentionate s-au dezvoltat 
ideologii specifice pro-plagiat, in totalä contradictie cu litera si spiritul cerintelor de bunä 
practicä pe care acestea le incumbä. Este vorba de ideologii mai mult sau mai putin articulate, 
prezente, însă, din plin în dezbaterea publică din România, în special după devoalarea unor cazuri 
de plagiat, de diferite tipuri si extensii, la nivelul elitei puterii (Victor Ponta, Gabriel Oprea, Petre 
Toba, Laura Codruța Kovesi). Cel mai frecvent a fost adoptată ideologia „așa era pe vremea când 
am scris eu teza de doctorat, nu erau legile de azi”. În aceeaşi linie de discurs pro-plagiat sunt și 
formulări de tipul: „am preluat numai informaţii banale, fără valoare de originalitate”, „softul 


folosit în analiză nu a indicat decât 5% din lucrare suspectă de plagiat” etc. 


Întrebări: Care dintre principii vă pare a fi de maximă importanță în diagnosticarea plagiatului? 
Care dintre principii vă pare a fi mai puţin adecvat în identificarea plagiatului? Ce principiu ati 


mai adăuga la cele şapte? 


b) Norme de identificare a plagiatului 


Prezentarea de mai jos nu reia în detaliu întreaga listă de procedee specificate pentru 
aplicarea operațională a principiilor menţionate în secţiunea anterioará'”. Detaliem in acest caz 
numai câteva dintre procedeele care ne par a fi de maximă utilitate în operationalizarea principiilor 


prezentate în secțiunea anterioară. 


Câte cuvinte Pentru spaţiul academic american, un cunoscut autor de metodologie 
succesive, sociologică indică pragul de opt cuvinte (Babbie, 2015). 

preluate ca atare, 
fără citarea de În genere, în spaţiul academic românesc sunt evitate astfel de praguri 
rigoare, constituie | cantitative, 


act de plagiat? 
Regula relativ simplă poate stabili ca limită maximă numărul de cuvinte 


care poate fi ţinut minte pe dinafară de către o persoană obișnuită 
specializată într-un anume domeniu. (Probabil că pentru ştiinţele socio- 


umane pragul respectiv este undeva la maximum 15-20 de cuvinte). 


'S Lista lor de detaliu este disponibilă la http://www.contributors.ro/administratie/educatie/spre-o-diagnoza-integrata- 
a-plagiatului/ şi o formă uşor modificată a textului respectiv este în curs de publicare pe site-ul Consiliului Naţional 
de Etică. 

Desigur practica de a lucra cu formuläri fixe, standardizate, diferä de la 


domeniu la domeniu si trebuie avutä in vedere. 


Tolerantä la 
plagiatul de tip 
mozaic (înlocuire 
de cuvinte în 
cadrul unui bloc 
de text)? 
Judecare prin 
procent de text 
plagiat din total 


lucrare sau...? 


Greu de pus, în acest caz, o limită de număr de cuvinte ca în cazul de 
mai sus. Contează numărul de paragrafe preluate în stil plagiat 
mozaicat, conţinutul textului etc. Absența ghilimelelor în astfel de 


cazuri duce la texte în care nu mai ştii cine este autorul. 


Stabilirea unei limite convenţionale de text care poate fi plagiat (4%, 
5%, 6%......) este complet contraproductivă din punct de vedere 
academic. Este un mod de a ignora faptul că: ideile plagiate sunt mai 
importante decât numărul de cuvinte furate; acelaşi procent aplicat la 
totaluri foarte diferite de 100, 200, 300... de pagini duce la număr de 


agini foarte mare pentru care se acordă “iertarea de plagiat”. 
foart t dă "iert de pl t” 


Interpretarea 
textului normativ 
poate fi plagiată 
fără rezerve 


pentru că „este 


Nu. Interpretarea textelor normative este o operațiune intelectuală 
individuală prin conținut si prin frazare. Acelaşi raționament este de 
adoptat şi în cazul interpretării evenimentelor istorice sau al 


descrierilor geografice care nu sunt strict standardizate. 


normativ”? 
Firul Citärile în variante bizare gen ”Apud Stiglitz Joseph” sau ” Apud Bary 
inconsistentelor Buzan” (ca nume de autori, cu apud cu tot) sunt un astfel de fir 


duce la o bună 


diagnoză 


(Sercan, 2015). 


Amestecul de stiluri de editare in acelasi text (APA, HARVARD etc.) 


poate fi un indicator de plagiat. 


Întrebări: Ar fi utilă, în spațiul universitar românesc, adoptarea unor praguri de tipul „o lucrare 
este plagiată dacă are x% text preluat fără citările de rigoare”? Ar fi util, pentru acelaşi spaţiu să 


fie stabilită o limită de cuvinte succesive care pot fi preluate ca atare, fără citarea de rigoare? 


61 


Identificarea caracterului intentional al plagiatului 

o Plagierea modurilor de interpretare: parafrazärile preluate incorect, cheie de 
maximă eficienţă în recunoașterea caracterului intentional al plagiatului. Cum 
probabilitatea ca doi autori diferiți să parafrazeze identic sau în formulări foarte 
apropiate (printr-un set de formulări care nu se pot tine minte cu uşurinţă) opera unui al 
treilea autor este foarte mică, rezultă că plagierea unei astfel de formulări perifrastice 
este probă convingătoare de intentionalitate în plagiat. 

o Falsitatea motivatiei de necunoastere a regulilor de citare ca sursă de plagiat 
neintentionat poate fi uşor demontată dacă în cadrul aceleiaşi lucrări suspecte de 
plagiat apar şi citări corecte (cu sursă bibliografică, pagină, ghilimele de marcare a 
textului preluat) şi incorecte. Este evident că același autor nu poate fi, în acelaşi timp, 


şi informat şi necunoscător al regulilor de redactare corectă. 


c) Procedee de identificare a plagiatului 


Tehnologiile/programele automatizate de detectare a plagiatului (Turnitin, iThenticate, 
Grammarly, Plagscan etc.). 

Evident cä mijloacele automatizate, programele si platformele computerizate, nu pot stabili 
decât asemănările la nivelul exprimării lingvistice (coincidente la nivelul unor frazări mai ample). 
Ele nu pot detecta plagiatul de idei ori metode de analiză, de exemplu, ori (auto)citárile indirecte si 
parafrazările care nu implică ghilimele. (Uneori, nu sunt remarcate nici diferenţele între citate şi 
preluări ilicite de texte.) De aceea este necesară evaluarea acestor rezultate preliminare de către 
specialiști ai domeniului respectiv, care pot judeca felul în care lucrarea respectă normele specifice 
de conduită a citării. Chiar dacă nu pot înlocui evaluarea umană, mijloacele computerizate fac 


munca de detectare a plagiatului mai uşoară şi mai precisă. 


Indicii sesizabile prin vigilenta specialistului 
o Recunoaşterea unei surse necitate; 
o Incompatibilitatea lucrării cu nivelul de competență profesională si lingvistică a 
autorului lucrării; 
o Schimbările de „voce”, registru discursiv, stil ori abordare pe parcursul aceleiaşi 
lucrări; 
o Lucrarea nu respectă tematica, obiectivele, metodologia si structura convenite ori 


anunțate; 

o Similaritäti între textele unor autori diferiţi la nivelul idiosincrasiilor, excentricitätii 
ori greselilor atipice; 

o Căutarea personalizată prin search engines a unor frazări particulare, inedite ori stranii; 

o Verificarea directă, fata în față cu autorul, a gradului de familiarizare cu ideile, 


noțiunile şi informaţiile vehiculate în textul suspect de plagiat; 


4. PLAGIAT SI / SAU PROPRIETATE INTELECTUALĂ 


Se produce, adesea, confuzia între Plagiat şi încălcarea Dreptului de proprietate 
intelectuală. Cadrul legislativ si jurisprudential evocă şi consemnează situația complexă a acestui 
tip de drept, situație produsă si de modul în care este observată, consemnată, încadrată 
proprietatea intelectuală. 

Plagiatul nu este numai o folosire ilicită a textului altcuiva. Este şi o acțiune de apropriere 
(de luare în posesie în mod fraudulos), de certificare incorectă a propriei performanţe intelectuale, de 
obținere ilicită, incorectă a unor foloase (punctaj academic, acces la un post didactic superior, 
obținere de grant-uri), de edificare a prestigiului în sfera publică (cu foloase, uneori invizibile), de 
vătămare, de agresiune psihică (nu odată cei/cele care au fost plagiati şi, din diverse motive, nu 
reacționează legal, suferă traume mergând până la autoexcluderea din corpul profesional, academic 
sau, mai rar, gesturi extreme). 

O problemă inițială în anatomia plagiatului e stabilirea calității de Autor a textului în 
cauză. Al cui este textul? Noi suntem obişnuiţi să credităm, din start, ca Autor numele înscris pe 
un text. Nu mereu acest lucru e certificat si de aceea multe dintre cazurile de plagiat, mai 
complicate după apariţia Internetului, au pus în lumină exact această problemă. Cum spune Michel 
Foucault („Ce este un autor?”), Autorul este subiectul procesului de atribuire a acestei calități. 
Raportul de atribuire stă la baza stabilirii calităţii de Autor, de “proprietar”, şi a încadrării sale în 
sistemul juridic din punctul de vedere al drepturilor sale de proprietate. Cazurile de malpraxis 
academic, astăzi, au ajuns să includă texte publicate cu pasaje plagiate cu/din autori inventati sau 
generate pe computer cu autori fictivi. 

Pentru relația didactică, importantă este, dincolo de stabilirea calităţii de Autor, dincolo de 
“învăţarea” regulilor citării corecte, înțelegerea de către Student a procesului prin care a fost creat acel 
element de cunoaştere reprezentat de ideea, pasajul, textul citat/preluat. Acest lucru e cu atât mai 
important în epoca proliferării interdisciplinaritätii, remixärii, amestecării (mash-up), a preluärilor 
incerte de tip parafrază. Studenţii au nevoie să înțeleagă Citarea şi Plagiatul ca “literacy practices” 


(Valentine, 2006: 106, în Haviland, Mullin, 2009: 159), nu ca simple “reguli”, “norme” academice. 

Tipologia plagiatului include forme diverse de luare in posesie ilicitä, incorectä a textului 
altcuiva. Studentul le cunoaste extrem de putin. EI trebuie prevenit in ce priveste folosirea in 
scopuri de certificare a propriei performante academice. 

Pe majoritatea site-urilor universitätilor existä multe documente privind codurile de eticä, 
procedurile si sanctiunile corespunzätoare, dar putin despre citare si rolul ei in sustinerea 
cunoasterii. Studentii vin in universitate foarte putin echipati cu cunostinte in domeniu. 

Sä mai observäm cä Plagiatul este o caracteristicä a culturii Euro-Americane bazate pe tipar, 
originalitate individualä si comodificarea ideilor in capitalism. Culturile asiatice includ foarte 
putin acest lucru. (McLeod 2001: 42) Centrarea problematicii pe ideea de Autor este esentialä 
pentru a înţelege de ce practicile contemporane de imprumutare prolifereazä si extind domeniul 


dreptului de proprietate intelectuală. 


Dificultate: Complexitatea definirii faptei (“plagiat”) si a făptuitorului (“plagiator”) în raport cu 
consecinţele reflectate de deciziile academice. Scuza că noţiunea de “plagiat” nu era definită şi 
incriminată de Legea 206/2004 e înlăturată de prevederile, încă din 1956, ale Legii dreptului de 


autor (azi Legea 8/1996 cu modificările ulterioare). 


Temă de reflecţie: De ce un plagiat comis odată, pune o pecete morală (aproape) definitivă pe 
persoana plagiatorului? Ca si în cazul unui criminal, poți fi plagiator pentru totdeauna? Pe ce 


bază? Poti spune “fost plagiator” dacă persoana nu a repetat fapta? 


a) Ce este Proprietatea intelectuală? 


Initial, termenul se referea la creațiile intelectuale din domeniile tehnice. Ulterior, el 
include şi pe cele din artă și literatură. Cele mai cunoscute trei forme de proprietate intelectuală 
au fost înregistrate încă din Renaștere: copyright, patent, marcă. 

Organizaţia Mondială a Proprietății Intelectuale (OMPI)'* defineşte proprietatea intelectuală astfel: 

„Proprietatea intelectuală se referă la creaţiile minţii: povestiri, muzică, artă, cuvinte şi 
semne, spectacole.” Acestea sunt “vizibile” numai prin aducerea la cunoștință publică, fapt care 
permite, astfel, protecţia Autorului şi a creaţiei sale. 

Aceste creaţii, conform OMPI, sunt protejate de legi privind copyright-ul, patentele, 


brevetele, mărcile, competiţia incorectă. 


14 OMPI isi are originea în adoptarea Conventiilor de la Paris — 1883 şi Berna — 1886, fundamentale pentru legislatiile 
naţionale privind dreptul de autor. În forma actuală, OMPI datează din 1970. 

Într-o acceptie extinsă, „prin proprietate intelectuală înţelegem drepturile asupra creaţiilor 
intelectuale din domeniile ştiinţific, literar şi artistic, pe de o parte, şi domeniul industrial, pe de 
altă parte, la care se adaugă drepturile asupra semnelor distinctive.” (CIRCA 2013:11) 

Una dintre dificultăţile privind legiferarea proprietăţii în unele domenii priveşte lipsa 


suportului material al acesteia sau stabilirea calității de Autor. 
Dificultate: Modul variabil de definire a Plagiatului în relaţie cu calitatea de Autor. 


Temă de reflecţie: Extinderea domeniului proprietăţii intelectuale are consecinţe asupra definirii 


calităţii de Autor? 


b) Ce este Dreptul de proprietate intelectuală? 


Acest drept e prevăzut de legile privind proprietatea care permit creatorilor de opere să fie 
proprietarii acestora. 

Drepturile de proprietate intelectuală, ca şi celelalte drepturi de proprietate, îi permit 
creatorului sau proprietarului unei opere protejate prin dreptul de autor, al unei mărci, al unui 
brevet de invenţie etc. să beneficieze de pe urma muncii sau investiţiei sale. Ele sunt prevăzute în 
Art.27 al Declaraţiei Universale a Drepturilor Omului.” 

Ca orice drept de proprietate si cel de proprietate intelectuală poate fi cumpărat, vândut sau 
subiect de acordare a licenţei. 

Principalele drepturi de proprietate intelectuală sunt: copyright-ul, patentele, mărcile 
înregistrate, drepturile de design, de baze de date. 

Protejarea acestor drepturi permite punerea în valoare a potenţialului creator, afirmarea sa 
şi asigură corect dezvoltarea socio-economică. Într-o formulare practică, „Caracteristica comună 
care e în spatele fiecărei legi de proprietate intelectuală constă în a da proprietarilor dreptul de a-i 
împiedica pe alții să le ia creatiile.”'° 

Proprietarul acestui drept este persoana în măsură să le comercializeze. 

Copyright-ul protejează operele expresive (filme, muzică, literatură s.a.). Mărcile înregistrate sunt 
mărcile puse pe bunuri pentru a le distinge de alte bunuri, prin identificarea producătorului sau 


distribuitorului. Patentele protejează invențiile. 


? http://www.osim.ro/publicatii/editura/Brosuri/04_Ce%20este%20proprietatea%20intelectuala.pdf 
'* Mukhtar, Nasiru, Journal of Politics and Law 6, no. 2 (2013), (http://www.questia.com/read/1P3-3089447481/nat 
ure-and-scope-of-intellectual-property-law-an. Accesat 16.09.2017) 

Dificultate: Domeniul drepturilor de proprietate prezintă zone încă instabile în epoca digitală. 


Temă de reflecţie: Când este comis un act de plagiat în Cercetare, legislația academică asigură 
satisfăcător baza deciziilor Comisiilor de etică şi de Etică a Cercetării ale universităților din 
România? Ce lipseşte, ce este inadecvat, ce este greşit? Cum trebuie evaluat impactul în 


comunitatea academică? 


Exemplificare de caz 

Autorul X predă un articol revistei de specialitate spre publicare. Semnează cu această 
ocazie declaraţia că deține dreptul de autor. Articolul apare. Revista primeşte o sesizare din partea 
autorului Y, care susţine că articolul preia, fără acordul său, pasaje extinse, necitate, dintr-o 
cercetare, publicată, la care lucraseră amândoi. E un plagiat? E o încălcare a dreptului de autor? E 


fals în declaraţii? A fost lezat dreptul de proprietate intelectuală? Răspuns: da, la toate întrebările. 


Încălcarea drepturilor de autor 

Dacă sunt preluate identic texte sau fragmente de text din una sau din mai multe opere 
aparținând aceluiaşi autor sau unor autori diferiţi, în modalitatea copy-paste, dar cu menționarea 
faptului preluării, prin delimitarea clară a textului preluat de textul care constituie o creaţie 
intelectuală proprie și cu indicarea operei-sursă, nu poate fi săvârşită fapta de plagiat, dar poate fi 
săvârşită fapta de încălcare a dreptului de autor, dacă nu sunt respectate dispozițiile art. 33 privind 
condițiile de utilizare a unei opere aduse anterior la cunoştinţa publicului, fără consimțământul 


prealabil al autorului şi fără plata unei remuneratii. 


În acest caz, aşadar, nu este plagiat, dar se săvârşeşte fapta de contrafacere a dreptului 
de autor (v. FLOREA 2016). 

Dreptul de autor conferă titularului „dreptul patrimonial exclusiv de a decide dacă, în ce 
mod şi când va fi utilizată opera sa, inclusiv de a consimti la utilizarea operei de către altii’’ (art. 


12 din Legea nr. 8/1996). 

Comparatie: 


PLAGIAT SIMULTAN CU ÎNCĂLCAREA 
PROPRIETĂȚII INTELECTUALE: 

Pretinderea calităţii de autor asupra unei creaţii 
originale a unui alt autor, protejată de drepturi de 
proprietate intelectuală 

De exemplu: includerea într-o carte semnată de mine a 
unor idei, metode sau formulări originale dintr-o carte a 
altui autor (I. Ionescu), pentru care Editura SRL are 
drepturi de proprietate intelectuală. Prin difuzarea cărții 
mele, am încălcat atât calitatea morală de autor a lui I. 
Ionescu, cât si drepturile de proprietate cumpărate 
anterior de Editura SRL de la I. Ionescu. 

10. AUTOPLAGIATUL 


Prof. Dr. Cosima Rughinis 


Conceptul de „auto-plagiat” stârnește controverse deoarece auto-plagiatul este semnificativ 
diferit de plagiat. O trăsătură esenţială a plagiatului constă în însuşirea contribuţiilor originale ale 
altor autori (Rughiniş 2015). Așadar, ce înseamnă auto-plagiatul, cum putem să „furăm” propriile 
contribuţii originale? 

Cheia înţelegerii auto-plagiatului stă tocmai în conceptul de originalitate. Autoplagiatul 
apare atunci când pretindem că o contribuţie a noastră este originală, dar de fapt ea nu este — 
deoarece tot noi am publicat-o anterior, în altă lucrare. Deşi autorul este același, în prima 
lucrare contribuţia era originală, iar în cea de-a doua, este auto-plagiată, redundantă, repetitivă — 
deci nu mai este originală. 

Problema auto-plagiatului este importantă deoarece în multe domenii indivizii primesc 
recompense pe baza numărului de contribuţii originale dovedite. Astfel, o studentă primeşte o 
diplomă de licenţă ca urmare a absolvirii studiilor de licenţă si a finalizării unei teze de licență. 
Dacă studenta va preda propria teză de licență (sau parti din aceasta) si sub forma unei teze de 
dizertatie, ea va primi o diplomă de studii masterale în temeiul aceleiași lucrări. Astfel, ea va fi de 
două ori recompensată pentru aceeași muncă. Această dublă recompensă insealä încrederea 
comisiei şi a publicului ce îi va judeca abilitățile pe baza diplomei, fiind si incorectă pentru colegii 
şi colegele care au realizat o teză originală de dizertatie. 

De asemenea, dacă o persoană promovează în ierarhia ştiinţifică pe baza unor publicaţii ce 
repetă contribuţii deja publicate anterior, tot de el/ea, beneficiile suplimentare pe care le obţine 
conform noii poziții (autoritate, recompense financiare) se bazează pe o inselätorie. Cei inselati 
sunt evaluatorii, cei care au decis meritele candidatului, dar si contra-candidatii care s-au prezentat 
doar cu contribuţiile lor originale reale, fără să le repete. 

Auto-plagiatul reprezintă deci o re-utilizare nelegitimă a propriilor contribuţii 
ştiinţifice. Există şi cazuri în care autorii pot reutiliza legitim fragmente din creaţiile lor anterioare 
— de regulă, precizând explicit unde au mai fost publicate. De exemplu, anumite descrieri ale 
metodei de cercetare se pot regăsi în articole ce raportează rezultate diferite ale unor studii proprii 


bazate pe aceeaşi metodă, indicând faptul că metoda a fost publicată si anterior. Un articol apărut 


într-o revistă poate fi republicat într-un volum, cu menţiunea clară a primei apariţii. Cheia re- 
utilizării legitime constă în faptul că nu conduce la o inflație artificială a meritelor autorului 
privind contribuţiile originale, deoarece este menţionată publicarea originală si, eventual, deoarece 
contribuţiile originale din a doua lucrare necesită şi justifică reproducerea anumitor precizări 
metodologice, tehnice etc. din lucrarea inițială. 

Conform legislaţiei actuale în vigoare, autoplagiatul este definit ca „expunerea într-o 
operă scrisă sau o comunicare orală, inclusiv în format electronic, a unor texte, expresii, 
demonstraţii, date, ipoteze, teorii, rezultate ori metode ştiinţifice extrase din opere scrise, inclusiv 
în format electronic, ale aceluiaşi sau aceloraşi autori, fără a menţiona acest lucru şi fără a face 
trimitere la sursele originale” (L 206/2004, Art.4e). 

Lin (2015) oferá o discutie succintá si utilá privind autoplagiatul. Lin observá cá existá 
feluri ín care putem refolosi justificat creatiile noastre anterioare — de exemplu, dacá le 
adaptäm pentru o nouä audientá, dacá publicám o traducere in altá limbä, dacá pornim de la ce am 
scris anterior pentru a reinterpreta sau comenta propriile noastre contributii, dacá dám exemple din 
ce am scris inainte íntr-o lucrare nouá. Desigur, trebuie sá fie clar in aceste cazuri cá refolosim 
creatiile noastre anterioare. De asemenea, observá Lin, dacá am acordat drepturile de proprietate 
intelectualá/copyright pentru publicatia noastrá anterioarä unei terte párti (o editurá, de exemplu), 
avem nevoie de acordul detinátorului de copyright pentru a reproduce, traduce sau modifica 
párti din ea, chiar dacá noi am scris-o. Fárá acordul detinätorului de copyright, vom incälca 
proprietatea intelectualá a acestuia. 

Olaru (2012) discutä in detaliu dezbaterea privind auto-plagiatul si formuleazá un ideal al 
cercetării ştiinţifice ce poate funcționa ca reper pentru orice autor: „Orice contribuţie științifică 
trebuie să fie originală, altfel spus, să fie o creaţie proprie a autorului, să respecte standardele 
curente în domeniu, să fie uşor de identificat pe fondul contribuţiilor trecute, să fie astfel 
concepută încât să permită o evaluare prin contrast cu contribuţiile existente, să declare toate 
sursele utilizate și, pe cât posibil, să aducă un element de noutate.” (subl.n.). Elementele 
subliniate sunt cele în special relevante pentru înţelegerea auto-plagiatului. Dat fiind că 
autoplagiatul nu este un furt de la un alt autor, aşa cum este plagiatul, Olaru observă: „Desigur, 
autoplagiatul nu poate fi considerat un furt în sensul în care este plagiatul. Dar tot o înșelătorie 


este, un furt de încredere. Un abuz la adresa cititorului si a comunităţii ştiinţifice” (ibid.). 

11. MIJLOACE ELECTRONICE DE VERIFICARE A LUCRĂRILOR: AVANTAJE, 
LIMITE, APLICAȚIE PRACTICĂ 


Prof. Dr. Mirela-Luminita Murgescu 


"These tools are like a hammer or a scalpel. Whether using them is helpful 
or hurtful depends on the care and discretion with which they're used." 
(Tom Dee, http://www.npr.org/sections/ed/2014/08/25/340112848/turnitin- 
and-the-high-tech-plagiarism-debate) 


(http://www.npr.org/sections/ed/20 14/08/25/340112848/ 
turnitin-and-the-high-tech-plagiarism-debate) 
Obiective: 
1. Cursul va prezenta câteva dintre programele folosite pentru detectarea similitudinilor, 
caracteristicile acestora şi rolul factorului uman în evaluarea semnificației similitudinilor 
detectate electronic. 
2. Vor fi discutate limitele programelor existente de detectare a similitudinilor, în contextul 
tentatiei publice de a fetişiza rezultatele cantitative ale diverselor verificări electronice 
antiplagiat. 
3. Se va evidenția rolul profilactic al utilizării de către instituțiile de învățământ superior a 
programelor de detectare a similitudinilor, care reprezintă nu doar o formă de control, ci şi 


o formă de educaţie în spiritul rigorii si probitätii intelectuale si academice. 


Context 

In societatea contemporanä expansiunea Internetului a determinat o migrare tot mai mare a 
ales accesul facil la o cantitate de informatii suficient de abundentä pentru a permite realizarea unor 
documentäri sau studii reprezintă însă o armă cu două tăișuri, fiind pe de o parte un ajutor în asigurarea 
accesului la o serie de surse altfel dificil de accesat, o posibilitate de informare rapidă, globală, dar pe 
de altă parte o scurtătură nefericită, care uneori poate descalifica academic pe utilizator. 

Tentaţia inseläciunii, a trişatului prin copiere şi plagiat este amplificată de ușurința tehnică 
a preluării unor texte şi/sau informaţii din mediul online. Pe de altă parte, tehnologia informaţiei 
face ca acest tip de preluare să fie relativ uşor detectabil. 

Programele de depistare a plagiatului au început să fie folosite in mod coerent din 2001, 
când la University of Virginia profesorul de fizică Louis A. Bloomfield a dezvoltat un program de 
computer prin care a re-evaluat lucrările a peste 1500 de studenţi şi a constatat un număr foarte 
mare de similitudini de texte, care puneau problema unor încălcări masive ale principiilor 
academice (Stappenbelt, Rowles, 2009, 2). Pentru scandalul si dezbaterile declanșate în mediul 
universitar, a se vedea http://www.nytimes.com/2001/05/10/us/u-of-virginia-hit-by-scandal-over- 
cheating.html şi https://archives.nbclearn.com/portal/site/k-12/flatview?cuecard=2 180 — interviu 
cu profesorul Bloomfield). 

De atunci procedeul s-a extins, diverse firme au dezvoltat programe tot mai complexe de 
depistare a similitudinilor (Stevens, 2016), iar utilizarea acestor programe a devenit nu doar un 
instrument de constatare ex-post a încălcărilor deontologice, ci şi de preventie a acestora. 

În România utilizarea acestor programe a fost sporadicä initial, şi s-a extins considerabil 
după declanșarea discuţiilor publice despre doctoratele plagiate de politicieni (2012). Universitatea 
din Bucuresti a introdus mai întâi verificarea în caz de suspiciune a tezelor de doctorat si a altor 
texte, iar din 2014 controlul preventiv prin verificarea unui număr de lucrări selectate aleator 
dintre tezele depuse. În 2016, când Ministerul Educaţiei a promovat o politică sistemică de 
verificare a tezelor de doctorat, analiza a evidenţiat faptul că cea mai mare parte a universităților 
foloseau deja — în măsuri diferite — programe electronice de detectare a similitudinilor. După o 
verificare tehnică a functionalitätii programelor deja folosite de universităţi, prin ordinul nr.3485 
din 24 martie 2016 a fost recunoscută folosirea următoarelor programe: 

e iThenticate (Turnitin) 

e Plagiarism detector + PDAS (Plagiarism Detector Accumulator Server) 

e Safe Assign 

e SEMPLAG 


e Sistemantiplagiat.ro 

Prin acelaşi ordin s-a stabilit că lista programelor electronice poate fi completată, cu condiția ca 


programele pentru identificarea similitudinilor textuale „să îndeplinească următoarele cerințe: 


1) verificarea cu baze deţinute de dezvoltator (abonamente pe care le are dezvoltatorul cu 
diverse reviste, jurnale, edituri, etc); 
2) verificarea cu Internetul/web; 
3) realizarea unei baze proprii si permiterea contrastärii cu aceste documente ; 
4) incärcarea si verificarea fisierelor in formate: *.doc, *.docx, *.pdf.; 
5) recunoasterea caracterelor romänesti; 
6) generarea unor rapoarte de analizä care sä continä: 
a. numele software-ului utilizat 
b. data la care a fost generat raportul 
c. fragmentele/zonele similare din documentul verificat marcate sugestiv, fie prin 
culoare si trimitere la link, fie încadrate într-un chenar si însoţite de linkul către 
sursa suspectă, fie prin afişarea comparativă a fragmentelor similare însoțite de 


numele sursei)” (OMENCS, nr. 3485/2016). 


Caracteristici şi mod de utilizare 


Dincolo de varietatea lor, programele de detectare a similitudinilor au câteva caracteristici 


comune: 


aceste programe nu detectează plagiatul şi/sau încălcarea principiilor deontologiei academice 
în sine, ci similitudinile dintre textul supus verificării şi alte texte stocate în baza de date şi/sau 
accesibile online; rezultatul verificării este deci un raport care cuprinde lista similitudinilor, 
textele pasajelor identificate ca similare, sursa textelor similare, și diverse alte date sau marcaje 
care să usureze vizualizarea şi analiza umană subsecventä; 

în identificarea similitudinilor, aceste programe folosesc un algoritm reglabil, având la bază 
numărul de cuvinte identice; majoritatea programelor combină verificarea la două niveluri de 
similitudine, de exemplu sirurile de 5 cuvinte identice si sirurile de 25 cuvinte identice. 
Evident, mărimea şirurilor de cuvinte identice determină mărimea procentului de similitudine 
al unui text (cu cât este mai mic numărul de cuvinte care trebuie să fie identice, cu atât este mai 
mare procentul de similitudine indicat în raport); 

conţinutul rapoartelor depinde în mare măsură de setările generale ale programului, setări care 
cuprind nu doar mărimea sirurilor de cuvinte identice care sunt luate în considerare, ci si faptul 


dacă în analiză sunt incluse notele de subsol sau listele de referințe bibliografice, textele între 

ghilimele etc.; unele programe îngăduie reglarea setărilor de către oricare utilizator pentru o 
verificare anume, altele necesită drepturi de acces electronic speciale pentru a schimba setările; 
pe lângă identitatea deplină a sirurilor de cuvinte, unele programe semnalează si situaţiile în 


care anumite texte cuprind reformulări minore şi/sau alterări ale ordinii cuvintelor. 


Rapoartele de similitudine nu stabilesc ele însele dacă un text este plagiat şi nici dacă este 


original. Pentru un asemenea verdict este nevoie de analiza calitativă a factorului uman, mai 


concret a profesorului care verifică lucrarea cu ajutorul acestor programe și rapoarte. 


“Should you trust plagiarism detection software? In my view, no — we should never treat 
an automated plagiarism report as definitive evidence, whether positive (as proof of 
plagiarism) or negative (as proof of innocence.) These tools are useful for rapidly 
screening texts to raise red flags, but once a suspicion is raised, only old-fashioned manual 


checking can determine originality or otherwise” 
(http://blogs.discovermagazine.com/neuroskeptic/20 14/04/17/how-fool-plagiarism-dete ctor/). 


„It is important to note that these systems serve only as an indication of where plagiarism 
may be happening, by flagging those submissions that show a high percentage of matching 
text with online sources. Although increasingly sophisticated, no software exists that can 
distinguish whether a student is being academically dishonest or not. This judgement 
remains with teachers and is based on their subject expertise, previous experience and 


knowledge of their students” (Ledwith, Risquez, 2008, 372). 


Mai concret, un procentaj mare de similitudine in raport nu inseamnä cä textul este neapärat 


plagiat, dupä cum nici un procentaj 0 de similitudine nu garanteazä neapärat originalitatea textului. 


Este de datoria profesorului sä analizeze raportul de similitudini in detaliu, decizänd in fiecare dintre 


situatii dacä similitudinea reflectä un plagiat sau dacä ca este legitimä (caz in care unele programe 


îngăduie excluderea dintr-o formă editată a raportului). lată unele situaţii în care analiza umană 


conduce la exonerarea de suspiciune a unor similitudini: 


pasajul indicat ca similar este un citat, marcat cu ghilimele si care are trimitere conform 
regulilor de citare recunoscute; 

textul indicat de raport este similar cu un alt text al aceluiași autor, postat anterior, dar în 
lucrarea verificată este menţionată explicit existența publicaţiei anterioare; 


textul similar semnalat în raport a fost postat online ulterior redactării textului verificat; 

e pasajul indicat ca similar este de fapt o sintagmă uzuală (la o setare pentru identificarea 
şirurilor de 5 cuvinte identice aceasta poate indica si expresii uzuale de tipul „si pe de altă 
parte”, şi denumiri de instituţii precum „Programul Naţiunilor Unite pentru Dezvoltare”) 
sau o afirmaţie care exprimă un adevăr general, greu sau imposibil de formulat într-un mod 
care să excludä similitudinea cu alți utilizatori (de exemplu, „Primul Război Mondial a 


avut loc în anii 1914-1918”). 


După eliminarea tuturor situațiilor în care verificatorul uman a constatat că similitudinea 
are motive legitime, rămân un număr de pasaje pentru care similitudinea nu se justifică. În aceste 
situații, profesorul este cel care trebuie să aprecieze, eventual prin confruntarea autorului textului, 
dacă similitudinile respective reprezintă neglijente de citare corectabile, sau reflectă un mod de 


lucru sistematic şi/sau intenţia de fraudă academică. 


Limitele programelor de verificare electronică 
Unele dintre aceste limite au devenit evidente şi la enumerarea caracteristicilor 
programelor electronice de detectare a similitudinilor. Altele sunt: 

e nu pot identifica preluările din texte care nu sunt accesibile pe Internet sau în bazele de 
date accesibile; performanţa diferitelor programe depinde deci de mărimea bazelor de date 
la care au acces (din acest punct de vedere, Turnitin este lider mondial - Birkic, Celjak, 
Cundekovié, Rako, 2016, 11); 

e nu pot depista preluárile din texte redactate în alte limbi; până acum, dintre programele 
folosite în România, doar SEMPLAG cuprinde posibilitatea de a identifica si traducerile 
din engleză în română; 

e identifică doar similitudinile textuale, nu si preluările de figuri (grafice, scheme, hărți, 
imagini etc.); 

e nu indică întotdeauna sursa primară a preluării; de exemplu, dacă doi autori au plagiat un 
text care nu este accesibil online (de exemplu, o carte publicată în 1952), atunci se indică 
similitudinea cu textul similar care a fost primul postat online, şi nu cu sursa comună a 
plagiatului; 

e au performante relativ slabe in identificarea parafrazärilor; 

e unele programe nu îngăduie verificarea unitară a unor texte mari, solicitând divizarea 


acestora şi emițând rapoarte separate pentru fiecare parte. 

La capitolul limite se cuvine sä avem In vedere si vulnerabilitätile specifice programelor 
electronice (virusare, cäderi de tensiune etc.), obiectiile legale la stocarea textelor in bazele de date 
folosite pentru confruntarea lucrärilor verificate, costurile considerabile care pot descuraja 
folosirea de cätre institutii cu resurse financiare limitate, precum si faptul cä analiza umanä a 


rapoartelor de similitudine necesitä un training si timp din partea verificatorilor. 


Potentialul educativ 

Recomandarea specialistilor este aceea de a se folosi aceste programe nu doar in scopul 
depistärii plagiatelor si pedepsirii autorilor acestora, ci mai ales ca instrument pedagogic si 
didactic capabil sä dezvolte comportamente de onestitate si integritate academicä prin discutarea 


cu studentii a textelor si a rezultatelor rapoartelor de similitudine. 


„However, this does not necessarily imply that academic integrity values were developed 
in the process. Indeed, students could be more alert just because of fears of being caught at 
fault. The use of anti-plagiarism software per se may involve a risk of reinforcing 
expectations of control, instead of interiorization of academic values. This and similar 
tools may be a useful resource for educators, but one to be used in combination with a 
sound pedagogical design. The possibilities for using the software in ways that are not 
controlling, positive and proactive are numerous: for example, by allowing students to see 
their own originality reports, and, with the help of a tutor or mentor, helping them to 
improve their writing and referencing skills, and express themselves in their own voice. 
Other suggestions for best practice in the use of a tool like Turnitin which emerged from 


our experience throughout this study include: 


e To notify students in advance that the software will be used, and explain the reason why 
this is the case. Information should be reinforced both in the syllabus and verbally during 
the semester. 

e To advise students to independently submit their papers, provide some training in doing 
so, organize an initial trial submission and give effective ongoing support. 

e To develop, communicate and abide by an academic integrity policy that includes a 
definition, conduct guidelines and disciplinary process. The efficacy of such policy 
statements on changing the views of students on the matter has been supported by previous 
research (Brown and Howell 2001), and highlights the importance that students are very 


clear about what constitutes plagiarism. 

e To allow students to resubmit their work when a high percentage of matching text has 
been identified, in order to promote the use of anti-plagiarism software as a learning tool 
rather than a controlling device.” 


(Ledwith, Risquez, 2008, 382). 


Experienta multor universitäti a evidentiat faptul cä discutarea cu studentii a modului de 
functionare a programelor de verificare electronicä si a rezultatelor verificärii contribuie atät la 
constientizarea necesitätii de a respecta deontologia academicä si regulile de citare, cät si la 
consolidarea abilitätilor lor analitice. Faptul cä uneori aceastä deschidere poate conduce la 
perfectionarea unor tehnici de „päcälire” a programelor de similitudine trebuie considerat un efect 
secundar nedorit, dar care nu anulează efectele educative pozitive ale folosirii sistematice a 


programelor de verificare electronică a originalității textelor. 

